Γιαννίκης: «Θα κάνω τα πάντα για να διεκδικήσουμε τίτλους» -\nΟ Αργύρης Γιαννίκης παρουσιάστηκε από την ΑΕΚ ως ο νέος προπονητής της και εμφανίστηκε αισιόδοξος στις δηλώσεις του σχετικά με τη νέα πρόκληση που αποδέχθηκε.\nΟ άλλοτε προπονητής του ΠΑΣ Γιάννινα αναφέρθηκε στους στόχους του ίδιου και της νέας του ομάδας, αλλά και στην προσωπική του προπονητική νοοτροπία.\nΓια το πλάνο του και η προπονητική του φιλοσοφία: «Η φιλοσοφία μου είναι ταχύτατη ανάπτυξη του παιχνιδιού, αξιοποίηση χώρων, τακτική ευελιξία και ένταση στην άμυνα. Αυτά που είχαμε δει και στον ΠΑΣ Γιάννινα».\nΓια το ότι ανέλαβε μια ομάδα που δεν έχτισε ο ίδιος: «Αυτά είναι προβλήματα, αλλά δεν σκέφτομαι τα προβλήματα. Σκέφτομαι τις λύσεις, να αξιοποιήσω τους παίκτες και το ταλέντο τους. Σήμερα ήρθε ο Τσούμπερ. Έχουμε δουλειά».\nΓια την ποιότητα του ρόστερ: «Είναι ένας τρόπος παιχνιδιού και σκέψεως που έχω για το ποδόσφαιρο. Οι παίκτες της ΑΕΚ έχουν φανταστική ποιότητα και θα μπορέσουν να το βγάλουν στο γήπεδο. Είμαι ευχαριστημένος από τους παίκτες».\nΓια τους στόχους του: «Έχω πει μερικά πράγματα την Κυριακή, δεν χρειάζεται να τα επαναλάβουμε. Ξέρω πού ήρθα και πού βρίσκομαι. Κοιτάμε τους γρήγορους στόχους, να γνωρίσω τους παίκτες και να αρχίσουμε να κάνουμε γρήγορα τα πράγματα που θέλουμε. Είμαι φιλόδοξος. Τώρα είναι ώρα δουλειάς, να γνωριστούμε όλοι καλά στα Σπάτα και να δουλέψουμε καλά».\nΓια τα στοιχεία από το παρελθόν: «Το παρελθόν δεν μπορώ να το αλλάξω. Δεν ήμουν εδώ. Με ενδιαφέρει τι γίνεται από την Κυριακή το βράδυ. Δεν κρίνω ποτέ συναδέλφους και τη δουλειά τους. Με ενδιαφέρει να δουλεύουμε και να εξελισσόμαστε καθημερινά. Ξεκινάμε κάτι καινούριο, το παρελθόν είναι παρελθόν. Θέλουμε να φτιάξουμε κάτι ελκυστικό και ισορροπημένο. Δουλεύουμε σε κάποια πράγματα πάνω στο πλάνο που έχουμε».\nΓια το πρωτάθλημα και το πόσο ψηλά μπορεί να φτάσει η ΑΕΚ: «Θα κάνω τα πάντα για να διεκδικήσουμε τίτλους. Πού θα φτάσουμε, θα το δούμε. Προέχει όμως να εμπεδώσει η ομάδα έναν τρόπο παιχνιδιού και να δουλεύουμε καθημερινά».\nΓια το ματς της Κυριακής με τον Ατρόμητο: «Ο Ατρόμητος έχει ένα ποιοτικό ρόστερ, έναν πολύ έμπειρο προπονητή. Με τον ΠΑΣ είχε βελτιωμένη εικόνα αλλά δεν κέρδισε. Πρέπει να είμαστε συγκεντρωμένοι και προσεκτικοί για να ξεκινήσουμε με νίκη».\nΓια τον χρόνο που θα χρειαστεί για να φτιάξει την ομάδα που θέλει: «Ο στόχος είναι να κερδίσουμε το ματς την Κυριακή. Η εξέλιξη δεν είναι αυτοσκοπός. Δεν γίνεται η ΑΕΚ να παίξει το τέλειο παιχνίδι σε 3-4 μέρες. Αυτό θα γίνει σταδιακά, παράλληλα ο στόχος είναι οι νίκες».\nΓια το νέο γήπεδο της ΑΕΚ: «Αυτή τη στιγμή περιμένω πώς και πώς το ματς της Κυριακής και τις προπονήσεις. Το νέο γήπεδο θα είναι πανέμορφο και θα είναι ωραίο για τον κόσμο και την ΑΕΚ που θα το έχει, αλλά αυτή τη στιγμή σκέφτομαι μόνο τον Ατρόμητο».\nΠηγή φωτογραφίας: AEK FC/Youtube\nTags: για Γιαννίκης διεκδικήσουμε θα κάνω Να πάντα τα τίτλους\nPrevious Η στήριξη των οπαδών του ΠΑΟΚ: «Δίπλα στη Μυρτώ»\nNext Παίκτης του Σεπτεμβρίου ο Τσούμπερ στη Superleague\nΑθωώθηκε ο Παναθηναϊκός – Με κόσμο κόντρα σε ΟΦΗ και ΠΑΟΚ\nΣτους «16» ο Παναθηναϊκός με οδηγό τον ασταμάτητο Καρλίτος, 1-0 τον Ατρόμητο (highlights)


Ο τόπος μου! - Διαβάσεις πεζών\n5ο Δημοτικό σχολείο Κατερίνης - B κύκλος\n28.11.2008, ο δεύτερος κύκλος του 5ου Δημοτικού\nΤην Παρασκευή 28.11.08 ο δεύτερος κύκλος του 5ου Δημοτικού Σχολείου συμμετείχε στη δραστηριότητα για τις διαβάσεις των πεζών.\nΠήραν μέρος οι Ε2, Ε3 και Στ2 τάξεις του σχολείου, με τους δασκάλους τους Κοντσέ Γι'ώργο, Λιακόπουλο Γιάννη και Σπυριδοπούλου Θεοδώρα.\n3ο Δημοτικό σχολείο Κατερίνης\n27.11.2008, περιοχή Αγίας Παρασκευής\nΘέλω να περπατώ με ασφάλεια στους δρόμους της πόλης μου.\nΘέλω να πηγαίνω στο σχολείο χωρίς κίνδυνο και να επιστρέφω ασφαλής.\nΕίμαι παιδί, είμαι πεζός και απαιτώ να με σέβονται οι οδηγοί!\nΟι μαθητές των τμημάτων Ε2, ΣΤ1, ΣΤ2 του 3ου Δημοτικού Σχολείου Κατερίνης συμμετέχουμε ενεργά στο Πρόγραμμα «STOP! ΠΡΩΤΑ ΟΙ ΠΕΖΟΙ!», της Ομάδας Εθελοντικής δράσης Νομού Πιερίας.\nΠαρασκευή, 14 Νοεμβρίου 2008, Πλατεία Ελευθερίας\nΜε σύνθημα πρώτα οι πεζοί οι μαθητές και οι μαθήτριες της Ε΄ και ΣΤ΄ τάξης του 14ου Δημοτικού Σχολείου Κατερίνης, μαζί με τους δασκάλους τους, σε συνεργασία με την Εθελοντική Ομάδα Δράσης Νομού Πιερίας συμμετείχαν ενεργά στην εκστρατεία ενημέρωσης των πολιτών με θέμα « Διαβάσεις πεζών ».\nΜαθητές του 8ου Δημοτικού Σχολείου Κατερίνης βγήκαν στις……διαβάσεις πεζών.\nΈνα μεγάλο πρόβλημα που παρατηρείται τόσο κατά την προσέλευση των μαθητών στο Σχολείο όσο και κατά την επιστροφή τους στα σπίτια τους,μετά το σχόλασμα, είναι ότι οι διαβάσεις πεζών των δρόμων από τις οποίες πρέπει να περάσουν είναι, τις περισσότερες φορές, κατειλημμένες από κάθε είδους τροχοφόρα. Έτσι ο κίνδυνος που αντιμετωπίζουν οι πεζοί και περισσότερο οι μαθητές είναι καθημερινός και μεγάλος.\nΤην Τετάρτη 22 Οκτωβρίου 2008, στις 09.00 το πρωί τα τρία τμήματα της Ε και ΣΤ τάξης του Δημοτικού Σχολείου Καλλιθέας Πιερίας έλαβαν μέρος στον Μαραθώνιο ενημέρωσης 2008 σχετικά με τις διαβάσεις πεζών. Οι 64 μαθήτριες και μαθητές των δύο τάξεων χωρίστηκαν σε μικρές ομάδες και μαζί με τους δασκάλους του σχολείου υλοποίησαν διάφορες δράσεις μπροστά από την κεντρική είσοδο του Δημαρχείου.\n15 και 17 Οκτωβρίου 2008\nΠερίπου 120 μαθήτριες και μαθητές συμμετείχαν στην εκδήλωση ενημέρωσης των οδηγών\n13 και 14 Οκτωβρίου 2009\nΤο 7ο Γυμνάσιο Κατερίνης αγκάλιασε μια ακόμη πρωτοποριακή παρέμβαση της Εθελοντικής Ομάδας Δράσης του Ν. Πιερίας, αυτή που αφορά στις διαβάσεις πεζών.\nΗ εκστρατεία ενημέρωσης των οδηγών αυτοκινήτων ξεκίνησε από τον σύλλογο γονέων και κηδεμόνων του 7ου Γυμνασίου, ο οποίος χρηματοδότησε το πανό που κρατούσαν οι πρόεδροι των 15 τμημάτων του σχολείου, τα μπλουζάκια που φορούσαν και το ενημερωτικό υλικό που μοίραζαν στους οδηγούς.


Ο σωστός εξοπλισμός για εργασία από το σπίτι – Voliotaki.gr\nΟ σωστός εξοπλισμός για εργασία από το σπίτι\nΗ εργασία εκτός γραφείου μέσα στο 2020 έγινε πλέον η νέα καθημερινότητα. Το πρόβλημα είναι ότι ξεκίνησε τόσο ξαφνικά, για τους περισσότερους, που πολλά νοικοκυριά δεν μπόρεσαν να προετοιμαστούν κατάλληλα. Έχει έρθει η ώρα να μετατρέψουμε μια προσωρινή λύση σε μια μελλοντική μονιμότητα. Η devolo είναι εδώ για να σας δώσει συμβουλές ώστε να αποκτήσετε τον κατάλληλο εξοπλισμό για να εργάζεστε από το σπίτι.\nΦορητός ή σταθερός υπολογιστής;\nΤις περισσότερες φορές, μια από τις πιο σημαντικές αποφάσεις που έχει να πάρει το τμήμα μηχανογράφησης μιας εταιρείας, είναι αν οι υπάλληλοι θα έχουν laptop ή ένα πλήρως εξοπλισμένο desktop υπολογιστή. Σε πολλές περιπτώσεις οι εργαζόμενοι έχουν λόγο στην απόφαση αυτή ή μπορούν να παρέχουν και τον δικό τους εξοπλισμό. Όσον αφορά στην απόδοση, οι υπερσύγχρονοι φορητοί υπολογιστές μπορούν άνετα να συμβαδίσουν με επιτραπέζιους υπολογιστές σε πολλά επίπεδα και να γίνουν μια πλήρως λειτουργική εναλλακτική λύση όταν χρησιμοποιούνται σε συνδυασμό με μια πλήρως εξοπλισμένη οθόνη. Φυσικά, τα laptop έχουν και το πλεονέκτημα της φορητότητας. Ειδικά σε εργασιακά μοντέλα όπου οι εργαζόμενοι μετακινούνται από το γραφείο στο σπίτι στο γραφείο της εταιρείας, οι φορητοί υπολογιστές έχουν ένα σημαντικό πλεονέκτημα, αφού πάντα έχετε μαζί σας το περιβάλλον εργασίας σας. Από την άλλη, όταν χρειάζεται να «τρέξετε» απαιτητικές εφαρμογές, οι σταθεροί υπολογιστές εξακολουθούν να έχουν το πλεονέκτημα και είναι επίσης η κατάλληλη επιλογή εάν πρόκειται να εργάζεστε από το σπίτι.\nΕπεξεργαστής, κάρτα γραφικών, μνήμη\nΔεν υπάρχει σημαντική διαφορά μεταξύ των βασικών χαρακτηριστικών για την τεχνική εσωτερική λειτουργία ενός επιτραπέζιου υπολογιστή και ενός φορητού υπολογιστή. Αυτό βέβαια εξαρτάται από τη χρήση που πρόκειται να κάνει ο κάθε ένας. Η χρήση πιο απαιτητικών προγραμμάτων καθιστά πιο σημαντικό, φυσικά, να έχουμε έναν ισχυρό επεξεργαστή και κάρτα γραφικών υψηλής απόδοσης. Τα ακόλουθα βασικά δεδομένα μπορούν να χρησιμοποιηθούν ως οδηγός:\n• Ένας επεξεργαστής AMD Ryzen 3 ή Intel Core i3 και πάνω\n• Μια random access memory (RAM) τουλάχιστον 6 GB (κατά προτίμηση 8 GB)\n• Ένας σκληρός δίσκος SSD με αποθηκευτικό χώρο το λιγότερο 64 GB ή ακόμα καλύτερα 128 GB\nΑν πρόκειται να αγοράσετε laptop, είναι καλύτερο να προτιμήσετε ένα με αντιθαμβωτική οθόνη για να μην σας ενοχλεί ο έτοιμοι για τις βίντεο-κλήσεις σας.\nΜε το κατάλληλο monitor όλα είναι καθαρά\nΈνα από τα πιο σημαντικά στοιχεία για αποδοτικότητα και εργονομία στον σταθμό εργασίας στο σπίτι είναι η σωστή επιλογή οθόνης. Υπάρχουν πολλοί λόγοι για τους οποίους η λάθος οθόνη μπορεί να έχει αρνητικές επιπτώσεις: η ανάλυση είναι πολύ χαμηλή, η οθόνη τρεμοπαίζει, η θερμοκρασία χρώματος είναι ανθυγιεινή ή κάθεστε στη «λάθος» θέση. Στην χειρότερη περίπτωση, αυτό θα έχει ως αποτέλεσμα κούραση των ματιών, πόνο στην πλάτη και γενική κόπωση, τα οποία δεν θα συσχετίσετε αρχικά με την οθόνη.\nΕπομένως, τα πιο σημαντικά κριτήρια για μια καλή οθόνη για το οικιακό γραφείο είναι ένα υπερσύγχρονο πάνελ με την πιο ομοιόμορφη αναπαραγωγή χρώματος και αρκετές επιλογές για την προσαρμογή της θέσης. Μια καλή οθόνη θα σας επιτρέψει να προσαρμόσετε το ύψος, την κλίση και την περιστροφή της. Τα υπερσύγχρονα πάνελ με τεχνολογία IPS είναι απαλά στα μάτια και έχουν ειδική ρύθμιση για τις ώρες που λειτουργούν, έτσι ώστε, για παράδειγμα, η ποσότητα του μπλε φωτός να μειώνεται όσο προχωρά η ημέρα.\nΗ επιλογή του μεγέθους της οθόνης και της ανάλυσης, ποικίλλει σε μεγάλο βαθμό ανάλογα με τη χρήση που κάνετε. Άτομα που συχνά πρέπει να εργάζονται με πολλά παράθυρα προγραμμάτων ταυτόχρονα ανοιχτά, θα επωφεληθούν φυσικά από μια μεγαλύτερη επιφάνεια εργασίας και τις λειτουργίες μιας ευρείας οθόνης. Ως μια πιο βασική οθόνη για τις απαραίτητες εργασίες που θα καλύψουν τους περισσότερους, συνιστούμε γενικά μια οθόνη με διαγώνιο 23 ιντσών και ανάλυση Full HD (1920 x 1080 pixels).\nΣχεδιάστε σωστά τον χώρο εργασίας σας\nΑν ο χώρος στο σπίτι σας το επιτρέπει, το ιδανικό είναι να έχετε ένα ξεχωριστό δωμάτιο που θα φιλοξενεί το οικιακό σας γραφείο, τουλάχιστον κατά τη διάρκεια της μέρας. Αφενός, αυτό δημιουργεί ένα διαχωρισμό από το υπόλοιπο σπίτι και βοηθά στην «αποσύνδεση» από την εργασία μόλις τελειώσει η εργάσιμη ημέρα, αφετέρου, βοηθάει πολύ στη συγκέντρωση. Προφανώς και σε αυτή την περίπτωση, είναι σημαντικό στα έπιπλα να περιλαμβάνεται μια επιφάνεια εργασίας με επαρκή χώρο για τεχνικό εξοπλισμό και έγγραφα, καθώς και μία καρέκλα με την καλύτερη δυνατή εργονομία.\nΤο πληκτρολόγιο και το ποντίκι είναι προφανώς απαραίτητα. Η λέξη-κλειδί είναι «εργονομία» και σε αυτήν την περίπτωση. Με λίγα χρήματα παραπάνω, μπορείτε να εξοπλιστείτε και με το κατάλληλο headset καθώς και μια webcam με ανάλυση HD για να μπορείτε να καλύψετε αρκετές ανάγκες σε ένα αξεσουάρ. Θα μπορείτε εύκολα να επικοινωνείτε με τους συνεργάτες σας με καθαρό ήχο και εικόνα αλλά και με το κατάλληλο μικρόφωνο, θα σας ακούν και οι άλλοι καθαρά. Η κατάλληλη ακουστική θωράκιση παρέχει καλύτερη συγκέντρωση. Προτείνουμε μοντέλα με λειτουργίες noise-cancelling για να απομονώνουν περιττούς ήχους.\nΗ λίστα αγορών πρέπει επίσης να περιλαμβάνει έναν εκτυπωτή, ο οποίος ιδανικά να συνδυάζει και scanner. Ιδιαίτερα πρακτικό: Οι περισσότεροι σύγχρονοι εκτυπωτές λειτουργούν μέσω WiFi και δεν δημιουργούν ακαταστασία με τα καλώδια.\nΙσχυρή γραμμή δεδομένων\nΌταν ετοιμάζουμε το set up του οικιακού γραφείου, συνήθως παραλείπουμε από τον προγραμματισμό μας τη σύνδεση στο Internet. Όταν το γραφείο έχει κενά στην κάλυψη WiFi, οι τηλε-διασκέψεις αρχίζουν γρήγορα να δοκιμάζουν την υπομονή σας και κάθε προσπάθεια πρόσβασης στον διακομιστή της εταιρείας μέσω ενός VPN μετατρέπεται σε ένα εκτεταμένο διάλειμμα για καφέ. Στα νοικοκυριά, αυτό το πρόβλημα επιδεινώνεται ειδικά μετά το μεσημέρι, όταν όλο και περισσότερες συσκευές χρησιμοποιούν όλο το bandwidth ταυτόχρονα.\nΟι σύγχρονες λύσεις δικτύου βοηθούν στην επίλυση αυτών των προβλημάτων. Οι Γερμανοί πρωτοπόροι στον τομέα των Powerline στη devolo και συγκεκριμένα με τη νέα σειρά Magic Powerlines, μετατρέπουν την υπάρχουσα γραμμή ηλεκτρικού ρεύματος σε έναν «αυτοκινητόδρομο» δεδομένων. Αυτό επιτυγχάνεται απλώς συνδέοντας έναν προσαρμογέα στην πρίζα κοντά στο router και συνδέοντάς το με το καλώδιο Ethernet. Στη συνέχεια, μπορούν να χρησιμοποιηθούν περισσότεροι προσαρμογείς οπουδήποτε χρειάζεστε ισχυρό WiFi ή και ενσύρματη σύνδεση. Αυτό σημαίνει ότι μπορείτε να μετατρέψετε οποιαδήποτε πρίζα στο σπίτι σας σε σημείο πρόσβασης σε Internet υψηλής ταχύτητας. Για ένα διαμέρισμα, συνήθως αρκεί να έχουμε ένα σετ από δύο προσαρμογείς ενώ για ένα μεγαλύτερο σπίτι, υπάρχουν σετ με περισσότερους προσαρμογείς. Τα προϊόντα παρέχουν επίσης υπερσύγχρονη λειτουργία Mesh WiFi για μια ιδιαίτερα σταθερή ασύρματη σύνδεση σε όλα τα δωμάτια.\nPrevious: Πιστοποιητικά εμβολιασμού COVID-19 για τους ταξιδιώτες προτείνει Έλληνας καθηγητής\nNext: Τα 5G τηλέφωνα θα κινήσουν την αγορά κινητής\nΧΑΜΟΣ στο ΔΗΜΟΤΙΚΟ ΣΥΜΒΟΥΛΙΟ ΒΟΛΟΥ – ΑΣΤΡΑΨΕ και ΒΡΟΝΤΗΞΕ ο ΜΠΕΟΣ: «ΤΟ ΟΙΚΟΠΕΔΟ της οδού ΠΑΡΑΣΚΕΥΟΠΟΥΛΟΥ ΕΙΝΑΙ ΠΕΡΙΟΥΣΙΑ του ΔΗΜΟΥ και ΘΑ ΕΠΙΣΤΡΕΨΕΙ στην ΠΟΛΗ…»\nΤΡΙΑΝΤΟΠΟΥΛΟΣ στον ΚΟΥΜΙΩΤΗ: ΤΟ ΜΟΥΣΕΙΟ ΝΑΥΤΙΚΗΣ ΠΑΡΑΔΟΣΗΣ ένα από τα PROJECTS της ΜΑΓΝΗΣΙΑΣ – ΑΚΟΛΟΥΘΟΥΝ ΜΕΓΑΛΕΣ ΕΚΠΛΗΞΕΙΣ\nΣΑΣ τα ΛΕΓΑΜΕ ΡΑΔΙΟΦΩΝΙΚΑ… ΑΝΘΡΩΠΟΚΤΟΝΙΑ ΚΑΤΑΓΓΕΛΛΕΙ η ΓΥΝΑΙΚΑ του και ΖΗΤΑ ΔΙΕΡΕΥΝΗΣΗ της ΥΠΟΘΕΣΗΣ. ΑΝΑΒΛΗΘΗΚΕ η ΚΗΔΕΙΑ του. ΥΠΟΘΕΣΗ ΘΡΙΛΕΡ από την ΑΡΧΗ.\nΤΩΡΑ ΠΕΣΤΕ… ΤΙ ΔΙΚΑΙΩΜΑΤΑ ΔΕΝ ΕΧΕΙ ΑΥΤΟΣ ο ΠΑΜΠΛΟΥΤΟΣ «ΤΥΠΟΣ» που τα ΣΥΜΒΟΛΑΙΑ του ΠΛΗΡΩΝΕΙ ο ΜΑΚΑΚΑΣ ΕΛΛΗΝΑΣ;\nΑΚΟΥΣΤΕ την ΤΕΛΕΥΤΑΙΑ και τις ΠΡΟΣΦΑΤΕΣ ΕΚΠΟΜΠΕΣ του ΓΙΩΡΓΟΥ ΚΟΥΜΙΩΤΗ στο RADIO MARCONI 96,1 F.M.\nΑΥΤΟΣ ο «ΤΥΠΟΣ» ΚΥΚΛΟΦΟΡΕΙ ΕΛΕΥΘΕΡΟΣ…\nΑΚΟΥΣΤΕ την ΤΕΛΕΥΤΑΙΑ και τις ΠΡΟΣΦΑΤΕΣ ΕΚΠΟΜΠΕΣ του ΑΝΤΩΝΗ ΚΟΥΜΙΩΤΗ στο RADIO MARCONI 96,1 F.M.\nΑΘΗΝΑ-ΠΑΡΙΣΙ «ΠΝΙΓΟΥΝ» τα ΤΟΥΡΚΙΚΑ ΣΧΕΔΙΑ – »ΒΟΜΒΑ» ΠΑΡΛΙ για ΑΜΥΝΤΙΚΗ ΣΥΜΦΩΝΙΑ: »ΘΑ την ΕΠΙΣΗΜΟΠΟΙΗΣΟΥΜΕ ΣΥΝΤΟΜΑ!»\nΑΝΔΡΕΑΣ ΠΑΠΑΝΔΡΕΟΥ: ΤΟ ΤΡΟΜΕΡΟ ΜΥΣΤΙΚΟ του που ΓΝΩΡΙΖΑΝ ΜΟΝΟ ΔΥΟ ΑΝΘΡΩΠΟΙ\nΒΟΛΟΣ: ΠΑΡΕ ΤΩΡΑ PIZZA MARE – ΠΡΟΣΦΟΡΑ 1+1 PIZZA και ΖΥΜΑΡΙΚΑ μέσω e-FOOD.gr + BOX.gr – ΠΑΡΑΓΓΕΙΛΤΕ ΤΩΡΑ την ΠΙΟ ΛΑΧΤΑΡΙΣΤΗ ΠΙΤΣΑ του ΒΟΛΟΥ, με τα ΠΙΟ ΑΓΝΑ ΥΛΙΚΑ…!!!\nΕΡΝΤΟΓΑΝ: «ΜΑΡΤΥΡΗΣΕ ΧΩΡΙΣ ΞΥΛΟ» – Η ΜΠΛΟΦΑ, η ΠΑΓΙΔΑ στην ΕΛΛΑΔΑ και ο «ΛΑΓΟΣ»\nΚΑΥΣΟΞΥΛΑ ΓΙΑΓΙΑΣ: ΠΑΡΑΓΓΕΙΛΤΕ ΤΩΡΑ στο 24210 29400\nΠΟΛΙΤΙΚΟΙ… ΟΠΩΣ ΛΕΜΕ ΓΕΛΟΙΟΙ… (ΒΙΝΤΕΟ)\nΠΡΩΗΝ ΑΜΕΡΙΚΑΝΙΔΑ ΥΦΥΠΟΥΡΓΟΣ ΑΠΟΚΑΛΥΠΤΕΙ το ΣΧΕΔΙΟ ΠΙΣΩ από τον ΚΟΡΩΝΟΪΟ – “ΟΛΑ ΓΙΝΟΝΤΑΙ για να ΕΛΕΓΧΟΥΝ τον…” [ΒΙΝΤΕΟ]\niREPAIR ΒΟΛΟΣ: ΑΝΟΙΧΤΑ, για ΕΠΙΣΚΕΥΗ στο ΚΙΝΗΤΟ, στο TABLET, στον ΥΠΟΛΟΓΙΣΤΗ, σε ΚΑΘΕ ΣΥΣΚΕΥΗ\nΕ ΡΕ ΓΛΕΝΤΙΑ!! Ο ΔΗΛΩΣΙΑΣ ΠΑΤΟΥΛΗΣ της ΣΚΙΑΘΟΥ σε ΝΕΕΣ ΠΕΡΙΠΕΤΕΙΕΣ…\nGAS GROUP PELAGIADIS: ΣΥΝΕΡΓΕΙΟ ΥΓΡΑΕΡΙΟΚΙΝΗΣΗΣ\nΣυγχαρητήρια Δένδια στον νέο ΥΠΕΞ των ΗΠΑ, Άντονι Μπλίνκεν\nΑυτός είναι δρόμος που επισκευάστηκε πριν από… δύο ημέρες!\nΠοιοι είναι οι 3 τραγουδιστές που αρνήθηκαν να εμφανιστούν στην εκπομπή του Παπαδόπουλου αφιλοκερδώς;\nΑύξηση κρουσμάτων κορωνοϊού εν μέσω φόβων για ένα νέο lockdown\nΗ Γερουσία ενέκρινε τον διορισμό του Άντονι Μπλίνκεν στη θέση του υπουργού Εξωτερικών\nΤΩΡΑ ΠΕΣΤΕ... ΤΙ ΔΙΚΑΙΩΜΑΤΑ ΔΕΝ ΕΧΕΙ ΑΥΤΟΣ ο ΠΑΜΠΛΟΥΤΟΣ "ΤΥΠΟΣ" που τα ΣΥΜΒΟΛΑΙΑ του ΠΛΗΡΩΝΕΙ ο ΜΑΚΑΚΑΣ ΕΛΛΗΝΑΣ;\nΘΡΙΛΕΡ με το ΘΑΝΑΤΟ του ΣΗΦΗ ΒΑΛΥΡΑΚΗ: ΤΑ ΔΥΟ ΣΕΝΑΡΙΑ που ΕΡΕΥΝΟΥΝ οι ΑΡΧΕΣ για το ΔΥΣΤΥΧΗΜΑ\nΔΗΜΑΡΧΟΣ ΜΠΕΟΣ - ΔΙΕΚΔΙΚΩ ΕΡΓΑ 200 ΕΚΑΤ. ΕΥΡΩ, ΕΧΩ ΕΓΓΥΗΣΕΙΣ και θα τα ΠΑΡΩ ΟΛΑ


«Όλα είναι ανοιχτά και όλα παίζονται με την τρόικα» - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 19 Οκτωβρίου 2013, 08:43 / Ανανεώθηκε 19 Οκτωβρίου 2013, 09:36 «Όλα είναι ανοιχτά και όλα παίζονται με την τρόικα» Γράφει ο Ιωάννης Μαρτέλλος\n«Όλα είναι ανοικτά και όλα παίζονται». Με τη φράση αυτή κεντρικό στέλεχος της κυβέρνησης θέλησε να περιγράψει την κατάσταση όπως έχει διαμορφωθεί με τις πιέσεις της τρόικας.\nΤην ίδια στιγμή υπουργοί και βουλευτές της ΝΔ, μιλάνε για την «παράφρων μεταβλητή» που μπορεί το επόμενο διάστημα να φέρει τα…πάνω…κάτω… και να δημιουργήσει και μείζον ζήτημα και για τους ίδιους τους πιστωτές που δοκιμάζουν τις αντοχές, όχι μόνο του πολιτικού συστήματος, αλλά ενός ολόκληρου λαού. Στην πολιτική υπάρχουν πράγματα που γίνονται και δεν λέγονται και η τρόικα ήδη με τη στάση της πιέζει υπερβολικά το πολιτικό σύστημα που έχει πολύ μεγάλα σημάδια κόπωσης.\nΚανείς δεν μπορεί να αντέξει νέα μέτρα και αυτό έχει μεταφερθεί σε κάθε πλευρά. Ο Πρωθυπουργός Αντώνης Σαμαράς το γνωρίζει και δεν μπορεί να παραβλέψει αυτό το κλίμα. Αν μπορούσε κανείς να στοιχηματίσει με βεβαιότητα θα έλεγε ότι η κυβέρνηση θα δοκιμαστεί σε πολύ μεγάλο βαθμό σίγουρα το επόμενο διάστημα, ειδικά εάν θα φέρει τα νέα μέτρα. Τότε κανείς δεν μπορεί να προβλέψει και την πορεία της και ειδικά εάν θα αντέξει να παραμείνει στην εξουσία.\nΣτην περίπτωση που προκύψει θέμα ψήφισης νέων μέτρων, η αντίδραση των βουλευτών της πλειοψηφίας θα είναι σχεδόν καθολική και πολλά μπορεί να συμβούν, αφού η κυβερνητική πλειοψηφία είναι εύθραυστη.\nΠολλοί ήδη αμφισβητούν την αποτελεσματικότητα της κυβέρνησης να κάνει μια επιτυχημένη πολιτική διαπραγμάτευση, παρά το γεγονός ότι στηρίζουν εξ ανάγκης την κυβερνητική επιχείρηση.\nΥπάρχουν πολλά ερωτηματικά για το κατά πόσο μπορεί η δικομματική κυβέρνηση να προβάλλει ουσιαστική αντίσταση και να δείξει τα δόντια της στην τρόικα και στους πιστωτές. Ήδη ακούγονται πύρινοι λόγοι, ενώ οι κορώνες περισσεύουν. Η ουσία του προβλήματος δεν βρίσκεται βεβαίως στις σχέσεις του Γιάννη Στουρνάρα με τους βουλευτές, αλλά στην αποτελεσματικότητα της ασκούμενης πολιτικής.\nΣτο Μαξίμου αναγνωρίζουν πως οι βουλευτές μεταφέρουν την αγωνία της κοινωνίας και πως η πορεία από εδώ και πέρα θα είναι πολύ δύσκολη. Γι’ αυτό και δεν ανησυχούν ιδιαίτερα με τις ερωτήσεις που υπογράφει μεγάλος αριθμός βουλευτών. Περισσότερο τις αντιλαμβάνονται ως κινήσεις εκτόνωσης και άρα αναγκαίες. Όμως, στο πρωθυπουργικό περιβάλλον αντιλαμβάνονται ότι όλα έχουν και τα όριά τους και δεν μπορεί συνεχώς οι βουλευτές να ανέχονται τα πάντα. Η έκρηξη δεν θα αργήσει και τότε όλα είναι στο τραπέζι...Και πως το έλεγε κάποτε ο Γιώργος Παπανδρέου; Το πιστόλι είναι στο τραπέζι...Που θα πάει η σφαίρα κανείς δεν ξέρει...


kovovoltes: ΦΩΤΕΙΝΕΣ ΙΔΕΕΣ...\nΑφού έπεσε η νύχτα εγένετο...φως! Δες το και φωτισμένο το πλωτό-δεντρο για να σου φύγει η περιέργεια...Δεν είναι και η καλύτερη φωτογραφία βέβαια, αλλά ας πούμε ότι την όλη κατάσταση τη σώζει λίγο η...λάμψη, εκεί που το ηλεκτρικό φως σμίγει με αυτό της Πανσελήνου...\nΌπως σου έχω ξαναπεί βέβαια εγώ τη νύχτα προτιμώ και τα φώτα της, αλλά και η μέρα έχει αν ψάξεις πολύ καλές δέσμες φωτός...Πάμε μια βιβλιο-τσάρκα στο ΑΠΘ για να καταλάβεις τι εννοώ? Αύριο Τρίτη και 13 του μήνα, απο τις 10 το πρωί έως τις 4 το απόγευμα στον Πύργο της Παιδαγωγικής, θα γίνει ανταλλαγή παλιών και νέων βιβλίων. Όπως αναφέρει το δελτίο της εκδήλωσης "Αν δεν μπορείτε πλέον να αγοράζετε καινούρια βιβλία, αν θέλετε να δώσετε ζωή στα παλιά σας βιβλία που βρίσκονται ξεχασμένα σε ράφια, βιβλιοθήκες και υπόγεια, αν θέλετε να μοιραστείτε τα διαβάσματα σας και τα βιβλία σας να κυκλοφορούν και να διαβάζονται, αν θέλετε να συναντήσετε και άλλους αναγνώστες και αναγνώστριες..." ραντεβού στο φουαγιέ του Πύργου. Πάρε μαζί βιβλία που σου περισσεύουν (όλοι έχουμε και κάποιο αυτής της κατηγορίας) και πήγαινε να βρεις ορισμένα που μπορεί να σου λείπουν...Μια χαρά ιδέα τη βρίσκω...;)\nΚαι επειδή σχετικά με βιβλία γράφει και η roadartist, δες τις πολύ ενδιαφέρουσες πληροφορίες που δίνει:\nΑναρτήθηκε από kovo voltes... στις 1:01 π.μ.\nSoDurck 12 Δεκεμβρίου 2011 - 11:05 π.μ.\nτυχερούληδες... σας "έφεξε" πάλι...\n(αυτό ήταν για να αποφύγουμε κάθε περίπτωση παρεξήγησης;)\nKoueen 12 Δεκεμβρίου 2011 - 1:24 μ.μ.\nΕίναι πολύ ωραίες αυτές οι πρωτοβουλίες και μάλιστα τώρα που πλησιάζουν Χριστούγεννα :)\nασωτος γιος 12 Δεκεμβρίου 2011 - 1:31 μ.μ.\nωραια ιδέα και για μένα το βιβλίο είναι πάντα αλλα και τούτες τις μέρες ένα ιδανικό δώρο\nkovo voltes... 12 Δεκεμβρίου 2011 - 3:16 μ.μ.\nΜας έφεξε δεν θα πει τίποτα, χαχαχα...Στραβωθήκαμε απο το φως!! ;)\nkovo voltes... 12 Δεκεμβρίου 2011 - 3:17 μ.μ.\nΣου υπενθυμίζουν ότι η ζωή έχει πολλά μονοπάτια και μπορείς να βρεις ανάσες αν κοιτάξεις τριγύρω...\nkovo voltes... 12 Δεκεμβρίου 2011 - 3:18 μ.μ.\nΚαι για μένα επίσης. Σαν το ταξίδι σε ιστορίες μέσα απο λέξεις και εικόνες που αυτές πλάθουν, δεν έχει..;)\nΑνώνυμος 12 Δεκεμβρίου 2011 - 4:01 μ.μ.\nωραίο το δέντρο τελικά!!\nkovo voltes... 12 Δεκεμβρίου 2011 - 4:03 μ.μ.\nΣου άρεσε λοιπόν...Τι να πω...Ίσως πρέπει να το δω απο άλλη πλευρά για να το...χωνέψω...;)\nCaesar 12 Δεκεμβρίου 2011 - 4:52 μ.μ.\n...και για να παραλλάξουμε λίγο τον τίτλο της εκδήλωσης ας θυμηθούμε κι ένα στίχο του Θεσσαλονικιού Ντινου Χριστιανόπουλου:\n"Ελα να ανταλλαξουμε κορμί και μοναξιά"\nkovo voltes... 12 Δεκεμβρίου 2011 - 4:54 μ.μ.\nΕύστοχος ποιητικέ Καίσαρα μου...;)\nTheorema 12 Δεκεμβρίου 2011 - 7:35 μ.μ.\nΤέτοιες ιδέες κάνουν τον κόσμο καλύτερο...\nΌπως και τέτοια μυαλά... :)\nkovo voltes... 13 Δεκεμβρίου 2011 - 12:45 π.μ.\nΕίναι αυτοί οι παράλληλοι δρόμοι που έλεγα και στην Koueen. Τους διαβαίνεις και ανοίγει η ψυχή και ο νους σου...;)\nEvil Chef 13 Δεκεμβρίου 2011 - 11:30 π.μ.\nΥπεροχες ιδεες παντα στο νησακι σας...με κατι τετοια ζεσταινετε και ομορφαινετε την καθημερινοτητα σας!\nΔε θα πω ποσο ζηλευω ,γτ προσπαθω να σκεφτομαι θετικα!\nkovo voltes... 13 Δεκεμβρίου 2011 - 12:35 μ.μ.\nΚαι έτσι να συνεχίσεις να σκέφτεσαι διαβολομαγειράκο μου...Θετικότατα...;)\nΚαλημέρες και απο εδώ.\nΣήμερα, ανήμερα των Πρεσπών\nΈρχονται που λες εκείνες οι μέρες που αρχίσεις τους απολογισμούς...


«Χτυπούσαν» περίπτερα στα Μεσόγεια – Συνδικάτο Επαγγελματιών Περιπτερούχων Καπνοπολών & Ψιλικών Ειδών Ν. Αττικής\n«Χτυπούσαν» περίπτερα στα Μεσόγεια\nΔημοσιεύθηκε: 11 Ιουλίου, 2016\n| 2540 προβολές\nΕξαρθρώθηκε, από την Υποδιεύθυνση Ασφάλειας Νοτιοανατολικής Αττικής, εγκληματική ομάδα, τα μέλη της οποίας διέπρατταν διαρρήξεις-κλοπές από περίπτερα και ληστείες σε βάρος ιδιοκτητών περιπτέρων στην περιοχή των Μεσογείων.\nΣυνελήφθησαν στις 3-6-2015 το απόγευμα σε Αιγάλεω και Κολωνό, τρεις υπήκοοι Πακιστάν, ηλικίας 27, 32 και 34 ετών, μέλη της σπείρας, ενώ αναζητούνται οι συνεργοί τους.\nΌπως προέκυψε από την αστυνομική έρευνα, οι συλληφθέντες μαζί με τους συνεργούς τους, είχαν συστήσει από το Φεβρουάριο του 2015 τουλάχιστον, εγκληματική ομάδα και διέπρατταν διαρρήξεις-κλοπές σε περίπτερα και ληστείες σε βάρος ιδιοκτητών περιπτέρων.\nΜέχρι στιγμής έχει εξακριβωθεί ότι έχουν διαπράξει δώδεκα (12) διαρρήξεις-κλοπές σε περίπτερα στις περιοχές του Κορωπίου, Κερατέας, Μαρκόπουλου και Καλυβίων.\nΕπιπλέον, σε μία περίπτωση, στις 29-3-2015, οι συλληφθέντες εισήλθαν σε περίπτερο ιδιοκτησίας ημεδαπού στην Ανάβυσσο Αττικής και με την άσκηση σωματικής βίας αφαίρεσαν χρηματικό ποσό, προϊόντα, ένα κινητό τηλέφωνο και τα κλειδιά του περιπτέρου.\nΣτην κατοχή τους και σε έρευνες που πραγματοποιήθηκαν στις οικίες τους βρέθηκαν και κατασχέθηκαν διαρρηκτικά εργαλεία, ποσότητα κάνναβης βάρους -44- γραμμ., πέντε (5) κινητά τηλέφωνα και το χρηματικό ποσό των 400 ευρώ.\nΕπίσης, κατασχέθηκε και το Ι.Χ.Ε. αυτοκίνητο που χρησιμοποιούσαν οι δράστες για την τέλεση των παράνομων δραστηριοτήτων τους.\nΣε βάρος του 32χρονου έχουν επιβληθεί περιοριστικοί όροι για παράβαση του νόμου περί ναρκωτικών ουσιών και διάπραξη άλλων αδικημάτων, όπως ληστεία, πρόκληση σωματικής βλάβης και αντίσταση, ενώ ο 34χρονος είχε αποφυλακισθεί στις 13-1-2015 από το Κατάστημα Κράτησης Χαλκίδας, όπου κρατείτο εκτίοντας ποινή φυλάκισης έξι (6) ετών για σύσταση συμμορίας και διακεκριμένες κλοπές.


ΚΑΜΙΑΣ ΓΥΝΑΙΚΑΣ ΓΕΝΝΗΜΑ - ΞΕΝΗ ΛΟΓΟΤΕΧΝΙΑ | Plus4u\nΣε κάποια αγροτική περιοχή της Γαλλίας ένας ιερέας δέχεται στο εξομολογητήριό του μια ασυνήθιστη επίσκεψη. «Πάτερ μου, θα σας ζητήσουν σύντομα να ευλογήσετε το σώμα μιας γυναίκας στο άσυλο» τον πληροφορεί μια άγνωστη φωνή. Το άσυλο, χαμένο μες στο αχανές δάσος, είναι ένα παλιό μοναστήρι που μοιάζει με φρούριο και έχει πλέον μετατραπεί σε ίδρυμα για ψυχικά ασθενείς. Ο ιερέας δεν καταλαβαίνει, απορεί. «Κάτω απ το φόρεμά της, εκεί τα έκρυψα» του εκμυστηρεύεται αμέσως μετά εκείνη η παράξενη φωνή. Έτσι θα βγουν απ το σκοτάδι τα τετράδια της Ροζ, όπου η ίδια αφηγείται τη σπαρακτική ιστορία της, προσπαθώντας να διαλύσει τη σιωπή με την οποία θέλησαν να σκεπάσουν το πεπρωμένο της, τα τραύματά της, την ανείπωτη οδύνη της. Όλα ξεκινούν όταν η Ροζ είναι δεκατεσσάρων χρονών και ο απελπισμένος πατέρας της δε διστάζει να την πουλήσει, σαν σκλάβα, σε έναν πλούσιο αλλά εξαχρειωμένο γαιοκτήμονα ο οποίος ζει με τη γηραιά μητέρα του και την άρρωστη σύζυγό του.\nΟ πολυβραβευμένος Φρανκ Μπουίς καταθέτει ένα καθηλωτικό μυθιστόρημα, σκληρό και ευαίσθητο συνάμα, για την αθλιότητα και το μεγαλείο των ανθρώπων.\nΚΑΜΙΑΣ ΓΥΝΑΙΚΑΣ ΓΕΝΝΗΜΑ 108167836 BOUYSSE FRACNK BOUYSSE FRACNK ΚΑΜΙΑΣ ΓΥΝΑΙΚΑΣ ΓΕΝΝΗΜΑ


28 Μαρτίου 2022 28 Μαρτίου 2022 - Uncategorized\nΕθιμοτυπική επίσκεψη πραγματοποίησε σήμερα 28 Μαρτίου 2022 αντιπροσωπεία του Δ.Σ. της Ένωσης μας στο Λιμεναρχείο Ρεθύμνου, κατά την διάρκεια της οποίας είχαμε την ευκαιρία να συζητήσουμε για διάφορα ζητήματα που απασχολούν τους συναδέλφους.\nΕυκαιρίας δοθείσης πραγματοποιήθηκε και κοπή Βασιλόπιτας για το προσωπικό του Λιμεναρχείου Ρεθύμνου, παρουσία του Λιμενάρχη Αντιπλοιάρχου Λ.Σ. ΚΑΣΤΡΙΝΑΚΗ Κωνσταντίνου καθώς και του Υπολιμενάρχη Υποπλοιάρχου Λ.Σ. ΠΑΤΤΑΚΟΥ Κυριάκου.\nΩς Ένωση θέλουμε να ευχαριστήσουμε όλους τους συναδέλφους για την φιλοξενία και τον εποικοδομητικό διάλογο που είχαμε.


Το Αφηρημένο Blog: Ifo: Η έξοδος της Ελλάδας από το ευρώ και η επιστροφή στη δραχμή\nIfo: Η έξοδος της Ελλάδας από το ευρώ και η επιστροφή στη δραχμή\nΣε έκθεση του γερμανικού Ινστιτούτου Ifo του Μονάχου που εκδόθηκε τον Ιούνιο και την οποία έχει στα χέρια του «Το Βήμα της Κυριακής» περιγράφονται βήμα βήμα η διαδικασία εξόδου της Ελλάδας από το ευρώ και η επιστροφή στη δραχμή.\nΟρισμένα αποσπάσματα, στη συνέχεια, από το σχετικό δημοσίευμα στο «Βήμα της Κυριακής»:\nΣύμφωνα με την έκθεση του Ινστιτούτου Ifo, η οποία φέρει την υπογραφή του διευθυντή του Χανς-Βέρνερ Ζιν, πρώτο βήμα για την επιστροφή στη δραχμή είναι η επιβολή capital controls, το οποίο έχει ήδη γίνει. Οπως αναφέρεται στην έκθεση, «η ελληνική κυβέρνηση με τη στάση της αναγκάζει την Ευρωπαϊκή Κεντρική Τράπεζα να διακόψει τη χρηματοδότηση των τραπεζών μέσω του ELA, πράγμα που θα οδηγήσει στην επιβολή capital controls».\nΤα γεγονότα ήλθαν να επιβεβαιώσουν τα γερμανικά σχέδια. Η κυβέρνηση με την απόφαση της 26ης Ιουνίου να εγκαταλείψει το τραπέζι των διαπραγματεύσεων και να προχωρήσει στη διεξαγωγή δημοψηφίσματος στις 5 Ιουλίου άφησε τις τράπεζες χωρίς χρηματοδότηση. Διότι το πρόγραμμα έληγε στις 30 Ιουνίου και ήταν γνωστό πως η ΕΚΤ θα έκοβε τον ELA, αφού δεν χρηματοδοτεί χώρες που βρίσκονται εκτός προγράμματος...\nΕπόμενο βήμα, σύμφωνα με το γερμανικό σχέδιο, είναι τα IOUs. «Η αδυναμία της κυβέρνησης να εξασφαλίσει χρηματοδότηση και το κλείσιμο των τραπεζών θα την αναγκάσουν να εκδώσει IOUs για να πληρώσει μισθούς, συντάξεις και τους προμηθευτές της» αναφέρεται στην έκθεση του Ifo. Αν και όπως λένε από το Γενικό Λογιστήριο του Κράτους υπάρχουν τα λεφτά για να πληρωθούν μισθοί και συντάξεις και τον Ιούλιο, δεν ισχύει το ίδιο για τους προμηθευτές του Δημοσίου. Το κράτος ήδη χρωστάει πολλά και βρίσκεται πολύ κοντά στο να πληρώσει με υποσχετικές για να καλύψει βασικές του ανάγκες σε καύσιμα, φάρμακα και αργότερα ίσως μισθούς και συντάξεις αφού από τα 85 δισ. ευρώ του τρίτου προγράμματος δεν προβλέπονται κονδύλια για τις δαπάνες του Δημοσίου στο εξής.\nΑλλωστε, όπως αποκάλυψε ο κ. Βαρουφάκης, η κυβέρνηση σχεδίαζε την έκδοση IOUs. Το σχέδιο ήταν με εντολή του Πρωθυπουργού αλλά έγινε ως «ανάχωμα» ώσπου να ακυρωθεί η προσπάθεια του Βόλφγκανγκ Σόιμπλε για Grexit, είπε ο πρώην υπουργός Οικονομικών σε συνέντευξή του στο Mega την περασμένη εβδομάδα. «Oταν ακούς τον γερμανό ομόλογό σου να σου λέει ότι το δικό του σχέδιο είναι να βγεις από την ευρωζώνη, τότε δημιουργείς αναχώματα, ώστε να υπάρχουν αντιστάσεις, ώσπου να αναπτυχθούν οι δυνάμεις για να ακυρωθεί η προσπάθεια του Σόιμπλε. Αυτό ήταν και τα IOUs» τόνισε και πρόσθεσε ότι ήταν με εντολή του Πρωθυπουργού. «Η εντολή του Πρωθυπουργού ήταν το υπουργείο Οικονομικών να ετοιμάζεται για κάθε απειλή από όπου και αν εκσφενδονιστεί» ανέφερε.\nΑυτό που ο κ. Βαρουφάκης εκλάμβανε ως «ανάχωμα», στο γερμανικό σχέδιο αποτελεί το δεύτερο βήμα μιας συντεταγμένης εξόδου από το ευρώ. «Η έκδοση υποσχετικών τίτλων είναι ένα βήμα για την εισαγωγή του νέου νομίσματος στην κυκλοφορία» αναφέρεται στην έκθεση...\nΠαρά τη συμφωνία του περασμένου Σαββατοκύριακου, η συζήτηση για το Grexit δεν έχει κοπάσει. Αντίθετα, έχει προστεθεί και το ενδεχόμενο για προσωρινή έξοδο της Ελλάδας από την ευρωζώνη, που έβαλε στο τραπέζι ο Βόλφγκανγκ Σόιμπλε... Ο γερμανός υπουργός Οικονομικών πιστεύει ότι με τον τρόπο αυτόν η ελληνική οικονομία θα μπορέσει να γίνει ανταγωνιστική μέσω της υποτίμησης της δραχμής. Επιχειρηματολογεί λέγοντας ότι από τη στιγμή που δεν μπορεί να πετύχει την εσωτερική υποτίμηση που προϋποθέτει η παραμονή στο ευρώ για την ενίσχυση της ανταγωνιστικότητας, η επιστροφή στη δραχμή αποτελεί εναλλακτική. Θεωρεί ότι θα μπορέσει να επιστρέψει κάποια στιγμή, π.χ. σε πέντε χρόνια, στο ευρώ. Μάλιστα προσφέρει ως «τυράκι» το «κούρεμα» του χρέους. Σε ραδιαφωνική του συνέντευξη δήλωσε πως «"κούρεμα" του χρέους θα ήταν ασυμβίβαστο με την ιδιότητα μέλους της χώρας στην ευρωζώνη, που σημαίνει ότι η χώρα θα πρέπει ως εκ τούτου να εγκαταλείψει προσωρινά τη νομισματική ένωση. Αλλά αυτό ίσως θα ήταν η καλύτερη λύση για την Ελλάδα» είπε, υπογραμμίζοντας ότι η κατάσταση στη χώρα είναι «εξαιρετικά δύσκολη».\nΤο ενδεχόμενο η Ελλάδα να μπορεί να επανέλθει στο ευρώ αναφέρεται και στην έκθεση του Ινστιτούτου Ifo που εξετάζει την επιστροφή στη δραχμή. Αυτό εκτιμάται ότι θα μπορούσε να γίνει αφού πρώτα υλοποιηθούν οι διαρθρωτικές αλλαγές που θα καταστήσουν ανταγωνιστική την ελληνική οικονομία και αφού θα έχει επιτύχει «μια συναλλαγματική ισοτιμία που θα είναι σε αρμονία με την ανταγωνιστικότητα της οικονομίας». Το Ifo εκτιμά ότι αυτό θα μπορούσε να γίνει όχι σε πέντε χρόνια που λέει ο Βόλφγκανγκ Σόιμπλε αλλά σε δέκα. «Σε κάθε περίπτωση», σημειώνεται, «η πόρτα του ευρώ θα πρέπει να παραμείνει ανοικτή για την Ελλάδα». Σύμφωνα με την ίδια έκθεση, έξοδος από την ευρωζώνη δεν σημαίνει έξοδος από την Ευρωπαϊκή Ενωση. «Η Ελλάδα πρέπει να παραμείνει πολιτικά και οικονομικά μέσα στην ευρωπαϊκή κοινότητα» αναφέρεται.\nΣήμερα ο Βόλφγκανγκ Σόιμπλε επιμένει να εκδώσει η κυβέρνηση IOUs. Οπως υποστηρίζει, η Ελλάδα θα μπορούσε να πληρώσει μισθούς και συντάξεις με IOUs και τα χρήματα που έχει εξασφαλίσει για την καταβολή τους να χρησιμοποιηθούν για την πληρωμή των υποχρεώσεών της στο εξωτερικό. Στην ουσία ζητεί την προετοιμασία της μετάβασης στη δραχμή, διότι, σύμφωνα πάντα με το γερμανικό σχέδιο, μετά την έκδοση των IOUs το επόμενο βήμα είναι το πέρασμα στη δραχμή. Αυτό, όπως αναφέρεται στην έκθεση του Ιfo, «μπορεί να γίνει σε μία νύκτα ή σε ένα Σαββατοκύριακο», χωρίς να έχουν τυπωθεί τα νέα χαρτονομίσματα.\nΑπό τη στιγμή εκείνη επίσημο νόμισμα θα είναι η δραχμή. Κάθε λογαριασμός, κάθε δάνειο, κάθε σύμβαση, κάθε ενοίκιο, κάθε αξία, κάθε τιμή κ.λπ. μετατρέπονται από ευρώ σε δραχμές σε μια ισοτιμία 1 ευρώ = 1 δραχμή. Δηλαδή μια κατάθεση 1.000 ευρώ θα μετατραπεί σε μια κατάθεση 1.000 δραχμών, ένα δάνειο 1.000 σε 1.000 δραχμές, ένα ενοίκιο 500 ευρώ σε 500 δραχμές, ένα κιλό κρέας 8 ευρώ σε 8 δραχμές, ένας μισθός 1.500 ευρώ 1.500 δραχμές, μια σύνταξη 800 ευρώ σε 800 δραχμές.\nΔεν είναι τυχαίο ότι ο κ. Τσίπρας στη συνέντευξή του στην ΕΡΤ την περασμένη εβδομάδα ανέφερε πως «αν πάμε στη δραχμή, μια σύνταξη 800 ευρώ θα μετατραπεί σε 800 δραχμές, μόνο που οι 800 αυτές δραχμές», όπως είπε, «θα φθάνουν για να ζήσει ο συνταξιούχος πέντε ημέρες γιατί η αγοραστική δύναμη της σύνταξης θα εξανεμιστεί». Είναι προφανές ότι οι πιστωτές, και ιδιαίτερα ο Βόλφγκανγκ Σόιμπλε, περιέγραψαν στον κ. Τσίπρα το γερμανικό σχέδιο εξόδου από το ευρώ και επιστροφής στη δραχμή ακριβώς όπως αναφέρεται στην έκθεση του Ινστιτούτου Ifo.\nΣύμφωνα λοιπόν με αυτό, όσο δεν υπάρχει το νέο χαρτονόμισμα οι συναλλαγές θα γίνονται σε ευρώ. Σε αυτό θα διευκολύνει, όπως σημειώνεται, το γεγονός ότι «οι Ελληνες έχουν αποσύρει από τις τράπεζες τους τελευταίους μήνες 45 δισ. ευρώ, εκ των οποίων τα μισά εκτιμάται ότι βρίσκονται κρυμμένα με τον έναν ή τον άλλο τρόπο στα σπίτια τους».\nΑναλήψεις μετρητών θα μπορούν να γίνονται από τα ΑΤΜ των τραπεζών σε ευρώ, με βάση όμως την ισχύουσα συναλλαγματική ισοτιμία ευρώ-δραχμή. Δηλαδή αν π.χ. ο λογαριασμός του συνταξιούχου πιστωθεί με 800 δραχμές (αντί 800 ευρώ που ήταν η σύνταξη) και την επόμενη ημέρα η δραχμή υποτιμηθεί και η σχέση ευρώ-δραχμής από ένα προς ένα πάει π.χ. δύο προς ένα, τότε αν ζητήσει από το ΑΤΜ 400 δραχμές θα πάρει 200 ευρώ, ενώ το υπόλοιπό του θα είναι 400 δραχμές.\nΣτην αγορά οι τιμές θα αναγράφονται σε δραχμές και οι συναλλαγές θα γίνονται σε ευρώ με βάση την ισοτιμία που θα ισχύει τη στιγμή εκείνη. Δηλαδή, όπως γίνονται οι συναλλαγές π.χ. στην Τουρκία, όπου επίσημο νόμισμα είναι η τουρκική λίρα και οι αγορές γίνονται σε ευρώ και δολάρια, με τους πωλητές να κάνουν επί τόπου τη μετατροπή με ένα κομπιουτεράκι.\nΣε δεύτερη φάση, σύμφωνα πάντα με το γερμανικό σχέδιο, θα τυπωθούν τα χαρτονομίσματα και θα τεθούν σε κυκλοφορία. Η ισοτιμία τους θα εξαρτηθεί από το κατά πόσον οι κάτοχοί τους είναι διατεθειμένοι να τα διακρατήσουν ή να τα ξεφορτωθούν, ανταλλάσσοντάς τα με ευρώ ή κάποιο άλλο νόμισμα. Και επειδή όλοι θα προτιμούν το συνάλλαγμα από τις δραχμές, η ισοτιμία του νέου νομίσματος αναμένεται να κατρακυλήσει ώσπου να βρει την ισορροπία του σε πολύ χαμηλότερα επίπεδα.\nΠηγή: www.tovima.gr 19.07.2015\nΟλόκληρο το δημοσίευμα στο «Βήμα της Κυριακής» στο:


Το μποτιλιάρισμα στην Αθήνα επέστρεψε | Η ΚΑΘΗΜΕΡΙΝΗ\n10 Δεκεμβρίου, 2016 10.12.2016 • 13:26\nΗ κρίση μπορεί να έδωσε μια ανάσα στους μποτιλιαρισμένους δρόμους της Αθήνας, που έμοιαζαν άδειοι το 2012 και το 2013, ωστόσο φαίνεται ότι οι κάτοικοι της πρωτεύουσας έβαλαν στην άκρη τους δισταγμούς και έπιασαν και πάλι το τιμόνι. Η εικόνα στις κεντρικές οδικές αρτηρίες της πρωτεύουσας είναι ασφυκτική, ιδιαίτερα τον τελευταίο χρόνο.\nΟι Ελληνες οδηγοί περνούν συνολικά 39 ώρες ετησίως μποτιλιαρισμένοι στους δρόμους, με τον μέσο Ευρωπαίο να ζει την ίδια εμπειρία για 29,5 ώρες, σύμφωνα με πρόσφατη έρευνα της Ευρωπαϊκής Επιτροπής. Οι Ελληνες μάλιστα καταλαμβάνουν τη δεύτερη θέση μετά τους Αγγλους, οι οποίοι επίσης φημίζονται για τα ασφυκτικά μποτιλιαρίσματα του Λονδίνου.\nΗ διόγκωση της κυκλοφοριακής συμφόρησης δεν μπορεί παρά να σχετίζεται με την επιδείνωση της συγκοινωνιακής εξυπηρέτησης που παρέχουν οι αστικές συγκοινωνίες της πρωτεύουσας. Οι συγκοινωνιολόγοι μάλιστα αποδίδουν την επανεμφάνιση του έντονου κυκλοφοριακού προβλήματος στην κακή εικόνα των μέσων μαζικής μεταφοράς, που δεν παρέχουν πλέον αξιόπιστες υπηρεσίες, καθώς επίσης και με το «πάγωμα» του Κέντρου Διαχείρισης Κυκλοφορίας. Οι φωτεινές επιγραφές μεταβλητών μηνυμάτων είναι εκτός λειτουργίας από τον Μάρτιο του 2015, με αποτέλεσμα οι οδηγοί να μην ενημερώνονται για τα σημεία όπου παρατηρείται κάποιο έκτακτο κυκλοφοριακό πρόβλημα. Ετσι, δεν έχουν τη δυνατότητα να επιλέξουν εναλλακτικές διαδρομές προκειμένου να αποφύγουν την κίνηση και παραμένουν καθηλωμένοι πίσω από το τιμόνι, εντείνοντας ακόμα περισσότερο τους επιβαρυμένους οδικούς άξονες.\nΟι 24 Πινακίδες Μεταβλητών Μηνυμάτων (ΠΜΜ), που διαθέτει το Κέντρο Διαχείρισης Κυκλοφορίας, μετέδιδαν στους οδηγούς σε πραγματικό χρόνο πληροφορίες σχετικά με τις κυκλοφοριακές συνθήκες. Στόχος ήταν η έγκαιρη και ασφαλής αντίδρασή τους στο μποτιλιάρισμα.\nΟ βασικός εξοπλισμός του Κέντρου αποτελείται από περίπου 550 θέσεις μέτρησης των κυκλοφοριακών δεδομένων (απλοί επαγωγικοί βρόχοι και βρόχοι «μηχανικής όρασης»), 217 κάμερες εποπτείας της κυκλοφορίας, 24 Πινακίδες Μεταβλητών Μηνυμάτων, το σύστημα Εποπτείας της Κυκλοφορίας SITRAFFIC CONCERT, καθώς και ρυθμιστές κυκλοφορίας στους σηματοδοτούμενους κόμβους (περίπου 850). Οι πινακίδες ήταν ιδιαίτερα χρήσιμο εργαλείο διαχείρισης κυκλοφορίας, καθώς ενημέρωναν όχι μόνο για τα μποτιλιαρίσματα, αλλά και για τη διάρκεια διαδρομών, προειδοποιούσαν για ατυχήματα, έντονα καιρικά φαινόμενα (π.χ. πλημμυρισμένο οδικό δίκτυο) αλλά ακόμα αναρτούσαν και ειδοποιήσεις για εξαφανισμένα πρόσωπα (amber alert).\nΗ μη λειτουργία του Κέντρου Διαχείρισης Κυκλοφορίας κάνει αδύνατη την πραγματοποίηση αξιόπιστων μετρήσεων όσον αφορά την κυκλοφοριακή εικόνα της πρωτεύουσας. Η επιδείνωση είναι ορατή διά γυμνού οφθαλμού, εξηγούν οι συγκοινωνιολόγοι. Πλέον, οι ώρες αιχμής έχουν επιστρέψει στη ζωή της πρωτεύουσας, μετατρέποντας τη μετακίνηση τις συγκεκριμένες περιόδους σε μαρτύριο. Η λεωφόρος Κηφισίας, η Αλεξάνδρας, η Μεσογείων, ο Κηφισός, η Ιερά Οδός αλλά και η παραλιακή λεωφόρος έχουν γίνει απροσπέλαστες το μεγαλύτερο διάστημα της ημέρας.\nΣτο μεταξύ, στην κακή εξυπηρέτηση που παρέχει το δίκτυο αστικών συγκοινωνιών, το οποίο είναι επιβαρυμένο από την κακή οικονομική κατάσταση των εταιρειών, έρχεται να προστεθεί η αδιαφορία της Πολιτείας ως προς τον συνολικό σχεδιασμό. Τα τελευταία χρόνια δεν έχει παραδοθεί ούτε ένα μέτρο λεωφορειολωρίδας, ενώ και οι υφιστάμενες παραβιάζονται συστηματικά λόγω απουσίας αστυνόμευσης. Αποτέλεσμα είναι οι χρόνοι διέλευσης των οχημάτων (λεωφορείων και τρόλεϊ) να μη βελτιώνονται, αλλά να επιδεινώνονται συνεχώς. Σε συνδυασμό μάλιστα με τα προβλήματα που παρατηρούνται στον στόλο, μεγάλο μέρος του οποίου παραμένει καθηλωμένο στα αμαξοστάσια, οι χρόνοι αναμονής στις στάσεις έχουν αυξηθεί δραματικά.\nΟι δυσλειτουργίες στα οδικά μέσα έχουν σημαντικές επιπτώσεις και στα μέσα σταθερής τροχιάς, καθώς αποτελούν πρακτικά τροφοδοτικό μηχανισμό προς το μετρό, τον ηλεκτρικό σιδηρόδρομο και το τραμ. Οταν ο μετακινούμενος πρέπει να εξυπηρετηθεί από το λεωφορείο, ώστε να καταλήξει στο μετρό για παράδειγμα και ο χρόνος αναμονής στη στάση μπορεί να αγγίξει ακόμα και τα 50 λεπτά, αποφεύγει τα μέσα μαζικής μεταφοράς και στρέφεται στο οικείο του Ι.Χ. Οι χρόνοι διαδρομής βέβαια αυξάνονται συνεχώς, ενώ το κόστος χρήσης και συντήρησης των Ι.Χ. είναι διόλου ευκαταφρόνητο, ωστόσο φαίνεται ότι ο Ελληνας αδυνατεί να αποχωριστεί το τιμόνι του. Ετσι επιλέγει το ακριβό, αλλά πλέον ταχύτερο μέσο που δεν είναι άλλο από το Ι.Χ.


Προβολή άρθρων κατά ημερομηνία: Τετάρτη, 19 Αύγουστος 2015 - Strymonikos Today\nΤετάρτη, 19 Αύγουστος 2015 00:00\nΜ. Αλέξανδρος Σταυρού: Προσκύνημα στο δέντρο της προσφυγικής μνήμης - Πλατανόδασος 29 Αυγούστου\nΈτσι έφτασαν. Οι πατεράδες μπροστά με τα παλικάρια που είχαν απομείνει... Με δυό - τρία τσεκούρια και κάποια φτυάρια που τους έδωσε ο στρατός για να κάνουν καλύβες. Οι γεροντότεροι πιο πίσω. Με άδειους από ψωμί τουρβάδες και τα καντήλια της Αγιάς Παρασκευής που πρόλαβαν να πάρουν φεύγοντας...\nΦλόγα Κοκκαλούς: Φουντώνει σταδιακά με πόθο την άνοδο και την κατασκευή γηπέδου\nΠέρυσι έφτασε μέχρι τα Play-off ανόδου για την Β΄ κατηγορία, αλλά έχασε από τον Προφήτη μέσα στο ουδέτερο του Μελισσουργού όπου αγωνίζονταν ως έδρα. Ο πόθος στην Φλόγα Κοκκαλούς παραμένει και μάλιστα σιγοκάιει διπλά!\nΜε λεωφορεία του ΚΤΕΛ θα μεταφερθούν οι χιλιάδες πρόσφυγες στα σύνορα\nΜετά τον κατάπλου του «Ελ. Βενιζέλος» στο λιμάνι, οι πρόσφυγες θα επιβιβάζονται σε λεωφορεία για να μεταφερθούν στη συνοριακή γραμμή Ελλάδας - ΠΓΔΜ.\nΕπιστροφή σε ''Πάτρια'' εδάφη για τον Νίκο Καβάζη στον ΠΑΟΚ Σταυρού\nΟ πατέρας του ο κυρ-Θανάσης αγωνίστηκε σε μυθικές εποχές στον ΠΑΟΚ Σταυρού. Ο Νίκος Καβάζης έχοντας αυτές τις ρίζες να τον συνδέουν με τον Σταυρό και τον Ασπρόμαυρο Δικέφαλο, δεν θα μπορούσε παρά να βρίσκεται σε ''πάτρια εδάφη'' και σε αυτόν τον δεύτερο κύκλο που κάνει ξανά στον ΠΑΟΚ Σταυρού!


Στη συνέχεια μπορείτε να κατεβάσετε την εφαρμογή από εδώ και να την τρέξετε κανονικά στην android συσκευή σας ώστε να γίνει η εγκατάσταση.\nEve έγραψε: αν γνωρίζεις κάποιο πρόγραμμα που να έχει την 3d λειτουργία του Google Earth στα windows αλλά να λειτουργεί σε Android\nΚαλησπέρα κι από εμένα. Μια απάντηση είναι το ίδιο το Google Earth το οποίο υπάρχει και για android. Πιο παλιά δεν ήταν διαθέσιμο στην Ελλάδα αλλά πλέον μπορούμε κι εμείς να το κατεβάσουμε. Επίσης έχει τη δυνατότητα να εμφανίσει χάρτες που έχεις δημιουργήσει κι αποθηκεύσει μέσω του google λογαριασμού και της εφαρμογής "οι χάρτες μου" (στα ελληνικά) είτε μέσω web είτε μέσω android application.\nΜια άλλη επιλογή είναι και το DEM1 το οποίο συνεργάζεται άψογα με το Oruxmaps που χρησιμοποιώ προσωπικά. Χρειάζεται όμως εκτός από τον κυρίως χάρτη να κατεβάσεις και τον DEM ο οποίος είναι στην ουσία ένας τοπογραφικός χάρτης των υψομέτρων. Επίσης χρειάζεται μια σχετική προσοχή στο χειρισμό του αφού αναλόγως το layer στο οποίο βρίσκεσαι έχεις και διαφορετική ανάλυση στα υψόμετρα οπότε στα μικρά layers (zoom out) φαίνονται πιο απότομες οι υψομετρικές διαφορές. Αυτό όμως δε σε χαλάει και πολύ αφού σε αυτά τα layers δεν υπάρχει τόση λεπτομέρεια ώστε να είναι αρκετά χρηστικό.\nΜερικά παραδείγματα στις εικόνες παρακάτω όπου φαίνεται στην πρώτη ολόκληρο το βουνό της Δίρφυς με πολύ απότομες κλίσεις λόγω του σχετικά μικρής τιμής του layer που επιλέχθηκε, ενώ στη δεύτερη η περιοχή πίσω από την Πάρνηθα σε σχετικά πιο ομαλές υψομετρικές διαφορές. Επίσης ένα μειονέκτημα της συγκεκριμένης εφαρμογής είναι ότι δεν μπορείς να έχεις πολλές από τις λειτουργίες σε 3D mode.\nΆλλες επιλογές είναι το ozi explorer, το high altitude και διάφορες άλλες του στυλ topo navigator αλλά σε αυτά δεν έχω καμιά εμπειρία για να σε διαφωτίσω.\nΘα δοκιμάσουμε και το Orux και Dem1 , ελπίζω να μπορεί να κάνει τις δουλειές που θέλουμε αλλά το αμφιβάλλω απο το λίγο που το κοίταξα τώρα. Αλλιώς θα αναγκαστώ να πάρω Windows και να μείνω με το GE . Υπάρχουν κάποια geocaching προγράμματα που δουλεύουν αρκετά καλά (για την ηλικία τους) , ένα από αυτά είναι το Talon (Που γράφει και tracks) και τo Harvester που όμως δεν είναι free. Υπήρχαν 2-3 free, από αυτά υπάρχει ακόμα το Google Earth Voyager .\nEve έγραψε: Γνωρίζει επίσης κάποιος αν τα digital maps της Ανάβασης που είναι KML κάνουν για το Google Earth ή μόνον για Garmin gps?\nΣε ότι αφορά το παραπάνω ερώτημά σου και χωρίς να το έχω δοκιμάσει για να είμαι 100% κατηγορηματικός, έχω να πω ότι επειδή το KML είναι στην ουσία αρχείο της μορφής XML θα πρέπει να είναι 100% συμβατό σε όλες τις συσκευές και εφαρμογές που το υποστηρίζουν ανεξάρτητα από την προέλευσή του.\nΞέχασα να γράψω πως όποιοι θέλουν να χρησιμοποιήσουν τις δύο εκδόσεις του Orux αλλά έχουν μόνο μια συσκευή Android μπορούν να χρησιμοποιήσουν όπως εμείς το πρόγραμμα Bluestacks που είναι ένα πολύ καλό και εύκολο Android emulator for Windows.\nΕνημερώνω για όποιους ενδιαφέρονται πως :\nΤα αρχεία KML της Ανάβασης εμφανίζονται ώς εικόνα μέσα στο GE.\nTo toponavigator 6 μπορεί να παραθέσει τους χάρτες του ώς εικόνα πάνω στο GE.\nDimny έγραψε: ...τι άλλο προγραμματάκια θα μπορούσα να βάλω που να χρησιμεύουν στο 4χ4?\nToponavigator για Android, το καλύτερο υπόβαθρο σε χάρτες που υπάρχει για 4x4...\nΠολύ καλό και σταθερό το orux αλλά οι χάρτες του Topo απλά δεν παίζονται για αυτό που θέλουμε, δηλαδή το offroad...\nΠόσο κάνει ?\nDimny έγραψε: Πόσο κάνει ?\nΑν θυμάμαι καλά, 40 ευρώ για 3 συσκευές, είναι πάντως το απόλυτο εργαλείο για εμάς....


Ο Πικάσο τις ώρες που γινόταν υποχόνδριος | LiFO\nΣε κάθε περίπτωση και σε κάθε επίπεδο προσέγγισης του έργου του Πικάσο πολλά πράγματα ερμηνεύονται μέσα από συσχετισμούς με την προσωπική ιστορία και την καθημερινότητά του. Φωτο: Getty Images/Ideal Image\n8.4.2020 | 14:38\nUPD 25.10.2020 | 08:09\nΣαν σήμερα, πριν από 48 χρόνια, στις 8 Απριλίου 1973, ο Πάμπλο Πικάσο πεθαίνει από πνευμονική εμβολή, σε ηλικία 91 ετών, στο παλιό μεγάλο αγροτόσπιτό του, στο μεσαιωνικό χωριό Μουζέν της Προβηγκίας, κοντά στις Κάννες. Όμως, ο κοινοτάρχης του χωριού αρνείται να εκδώσει άδεια ταφής του στο τοπικό νεκροταφείο. Επειδή ο Πικάσο είναι ένας «εκατομμυριούχος κομμουνιστής».\nΗ σύζυγος του θανόντος Ζακλίν Ροκ και ο γιος του Πολ καταφεύγουν στην κοινότητα Βοβενάργκ, κοντά στο Εξ-αν-Προβάνς. Ο εκεί κοινοτάρχης τούς επιτρέπει την ταφή στον κήπο του παμπάλαιου οχυρωμένου πύργου που ο Πικάσο είχε αγοράσει το 1958 και όπου κατοίκησε μέχρι το 1962, χρονιά κατά την οποία μετακόμισε στο Μουζέν. «Έχω αγοράσει το βουνό του Σεζάν» θριαμβολογούσε όταν έκανε δικό του το επιβλητικό εκείνο château, για το οποίο φυσικά ούτε που του περνούσε από το μυαλό τότε ότι θα κατέληγε να είναι η μετά θάνατον, παντοτινή κατοικία του.\nΕίχε φτάσει πια η 10η Απριλίου 1973. Ο καιρός ήταν φρικτός. Χρειάστηκαν εκχιονιστικές εργασίες για να ανοίξει η είσοδος του κτήματος και ο τάφος για την υποδοχή του νεκρού. Επιπλέον, όλα εξελίχθηκαν με εντάσεις και νεύρα, καθότι η Μάγια, ο Κλοντ και η Παλόμα, τα 3 νόθα τέκνα του Πικάσο, όπως επίσης και η μητέρα της Μάγια, η Μαρί-Τερέζ Βαλτέρ, όχι απλώς δεν προσκλήθηκαν στην τελετή αλλά τους απαγορεύτηκε και η είσοδος στον χώρο όπου διεξήχθη.\nΕίναι βέβαιο ότι μόνο ο Πικάσο είναι ο απαράμιλλος σταρ στον κόσμο των εικαστικών τεχνών του 20ού αιώνα. Υπήρξε τα πάντα: και παιδί θαύμα, και καταραμένος καλλιτέχνης και κοσμικός καλλιτέχνης και γλύπτης και χαράκτης και κεραμίστας και σοφός.\nΗ τεταμένη ατμόσφαιρα λόγω κοινότοπης οικογενειακής φαγωμάρας, η παράξενη για την εποχή κακοκαιρία και η απουσία κόσμου έκαναν την κηδεία του Πικάσο να δείχνει φτωχή σε σύγκριση με εκείνην του Ζορζ Μπρακ, για παράδειγμα, η οποία είχε τελεστεί δέκα χρόνια νωρίτερα, με σπουδαίες κρατικές παράτες, εθνική συγκίνηση και με κάθε άλλη επισημότητα, ακόμα και με τον ίδιο τον Αντρέ Μαλρό να εκφωνεί επικήδειο. Αυτή η σύγκριση κηδειών αποκτά μια κάποια σημασία αν αναλογιστεί κάποιος ότι ο Πικάσο και ο Ζορζ Μπρακ είναι ισότιμοι όσον αφορά την εδραίωση του κυβισμού, ενός από τα πιο ρηξικέλευθα ρεύματα στην Ιστορία της Τέχνης.\nΩστόσο, είναι εξίσου βέβαιο ότι μόνο ο Πικάσο είναι ο απαράμιλλος σταρ στον κόσμο των εικαστικών τεχνών του 20ού αιώνα. Υπήρξε τα πάντα: και παιδί θαύμα, και καταραμένος καλλιτέχνης και κοσμικός καλλιτέχνης και γλύπτης και χαράκτης και κεραμίστας και σοφός. Επιπλέον, βρέθηκε στο επίκεντρο των μεγαλύτερων ρευμάτων και τάσεων που εμφανίστηκαν το πρώτο μισό του 20ού αιώνα και επαναπροσδιόρισαν από την αρχή την καλλιτεχνική πράξη. Και όλα αυτά γίνονται ακόμα πιο εντυπωσιακά αν σκεφτεί κάποιος πόσο παραγωγικός υπήρξε ο Πικάσο, ο οποίος άφησε πίσω του περισσότερα από 20.000 έργα όλων των ειδών: ζωγραφική, σχέδια, γλυπτά, κεραμικά, σκηνικά και κοστούμια για το θέατρο κ.ά. Αυτά εξακολουθούν να παραδίδουν τα πολιτικά, κοινωνικά και ερωτικά μηνύματα που περιέχουν στους επισκέπτες των μουσείων που τα φιλοξενούν. Γιατί, όπως είναι αναμενόμενο, έργα του Πικάσο βρίσκονται στις σημαντικότερες μουσειακές συλλογές του κόσμου και, φυσικά, στα τέσσερα μουσεία που είναι αποκλειστικά αφιερωμένα σε αυτόν (στο Παρίσι, στη Βαρκελώνη, στην Αντίμπ, της γαλλικής Ριβιέρας και στη Μάλαγα, στην Ισπανία). Συγχρόνως, με όρους επενδυτών, στο χρηματιστήριο της τέχνης ο Πικάσο θεωρείται επίσης «πρωταθλητής», καθώς οι αξίες του 85% τουλάχιστον των έργων του έχουν μόνο ανοδική πορεία και η ετήσια απόδοσή τους ξεπερνά το 7%.\nΟ Πικάσο στο στούντιό του τη δεκαετία του '20. Φωτο: Getty Images/Ideal Image\nΔεν έχει υπάρξει και ούτε θα υπάρξει τέλος στις μελέτες και στις επανεκτιμήσεις του έργου του. Οι εκθέσεις δεν σταματούν ποτέ και καθεμία διατείνεται ότι έχει μια φρέσκια, ερμηνευτική προσέγγιση να αναδείξει. Αυτό ξεκίνησε όσο ο Πικάσο ήταν εν ζωή. Αλλά, πλέον, έχει τόσο πολύ γιγαντωθεί, που έχει δημιουργήσει έναν ακόμα πιο ισχυρό μύθο, με αποτέλεσμα το όνομα Πικάσο να συσκοτίζει όλους τους ορίζοντες και να αποκρύπτει το πρόσωπο Πικάσο στις φυσικές του διαστάσεις, καθώς επίσης και τις φυσικές διαστάσεις της πραγματικότητας που βίωσε. Κανείς δεν μπορεί πλέον να εκτιμήσει ποια υπήρξε πραγματικά η διαβόητη ωμότητά του ή η φαλλοκρατική διάσταση της συμπεριφοράς του. Αλλά ούτε και το πόσο στοργικός πατέρας ήταν. Γιατί ο Πικάσο δεν είναι πια ένα ιστορικό πρόσωπο, αλλά ένα όνομα, μια ονομασία brand.\nΑυτό επηρεάζει και την πρόσληψη του έργου του από το κοινό. Ένας απλός θεατής ενώπιον ενός έργου του Πικάσο δεν θαυμάζει πλέον το έργο αλλά έναν Πικάσο. Η αίγλη του brand τον εξωθεί να ατενίζει το έργο με θετική προκατάληψη. Αυτό, σε ατομικό επίπεδο τουλάχιστον, μπορεί να προληφθεί σήμερα, γιατί όποιος ενδιαφέρεται μπορεί να αναζητήσει και να βρει στο YouTube χρήσιμες οδηγίες για μια απροκατάληπτη πρόσληψη των έργων του.\nΟ ίδιος ο Πικάσο χαιρόταν να λέει ότι όταν ήταν μικρός η μητέρα του τού είχε πει: «Αν γίνεις στρατιωτικός όταν μεγαλώσεις, θα πρέπει να φτάσεις να γίνεις στρατηγός. Κι αν γίνεις κληρικός, θα πρέπει να φτάσεις να γίνεις ο Πάπας». Και συμπλήρωνε μετά ο ίδιος με αυταρέσκεια: «Αντ' αυτών, εγώ έγινα καλλιτέχνης και έφτασα να γίνω Πικάσο». Δηλαδή, είχε επίγνωση της κατάστασης που τον εξωθούσε να είναι ένα όνομα υπεράνω του εαυτού του. Εξάλλου, το όνομα αυτό το είχε επιλέξει ο ίδιος.\nΚατά την ισπανική παράδοση, που θέλει στα παιδιά να δίνονται ονόματα Αγίων, στους οποίους είναι αφιερωμένα, και ονόματα νεκρών συγγενών, το πραγματικό του ονοματεπώνυμο αποτελείται από 23 ονόματα. Και το πραγματικό εκ πατρός επίθετό του ήταν Ρουίθ. «Θα μπορούσατε να με φανταστείτε να λέγομαι Ρουίθ; Πάμπλο Ρουίθ;» ρωτούσε καγχάζοντας. Επέλεξε, λοιπόν, να τον λένε Πικάσο επειδή «ήταν πιο παράξενο και προκαλούσε άλλη αντήχηση, καλύτερη από το Ρουίθ». Ήταν το επίθετο της μητέρας του. Έβρισκε ελκυστικό σε αυτό το διπλό «s» (Picasso) που είναι πολύ ασυνήθιστο στην Ισπανία, καθότι το όνομα Πικάσο είναι ιταλικής καταγωγής και «το όνομα που φέρει κάποιος ή που, έστω, υιοθετεί έχει τη σημασία του!».\nΟ Πάμπλο Πικάσο με την αδερφή του Λόλα το 1889.\nΟ Πικάσο γεννήθηκε στις 25 Οκτωβρίου του 1881 στη Μάλαγα της Ανδαλουσίας. Ο πατέρας του ήταν καθηγητής σχεδίου και ζωγραφικής. Ήδη από την ηλικία των 7 ετών είχε φανεί η ικανότητα του Πικάσο στο σχέδιο. O πατέρας του ήταν εκείνος που τον καθοδηγούσε και του μάθαινε τα μυστικά της τέχνης. Στα 13 του, όμως, ο Πάμπλο είχε φτάσει σε τέτοιο επίπεδο, που ο πατέρας του εγκατέλειψε το σχέδιο και τη ζωγραφική, θεωρώντας πλέον μάταιο να ασχολείται ο ίδιος, από τη στιγμή που ο γιος του τον είχε ξεπεράσει σε δεξιότητες.\nΩς εξαιρετικό ταλέντο και ενώ ήταν 14 ετών και μαθητής, ο Πάμπλο έγινε δεκτός στη Βασιλική Ακαδημία Τεχνών στη Μαδρίτη στην οποία φοίτησε για λίγο, δύο χρόνια αργότερα. Οι κανονικές σπουδές του ξεκίνησαν το 1899 στη Βαρκελώνη, στην πόλη όπου μεγάλωσε, επειδή ο πατέρας του είχε βρει δουλειά εκεί, όταν εκείνος ήταν ακόμα παιδί. Εκεί συνδέεται με μια παρέα καλλιτεχνών διαφόρων ειδών που φλέρταραν με τις τότε πρωτοποριακές ιδέες για την τέχνη και σύχναζαν στο καφέ Els Quatre Gars (Οι Τέσσερις Γάτοι). Μεταξύ αυτών ο Καταλανός Carles Casagemas, σχεδόν συνομήλικος του Πικάσο, του οποίου η αυτοκτονία στο 1901 στο Παρίσι τον επηρέασε βαθιά.\nΜέσω των αναπαραστάσεων του νεκρού του φίλου, ο Πικάσο ανακαλύπτει τη δύναμη της μονοχρωμίας του μπλε να αποδίδει συναισθήματα, κάτι που οδήγησε στην περίφημη Μπλε Περίοδό του. Στη Βαρκελώνη συχνάζει επίσης σε ένα μπορντέλο, το οποίο βρίσκεται στην «carrer d' Avinyó», δηλαδή στην οδό Αβινιόν. Τα ερεθίσματα που του έδωσε εκείνο το περιβάλλον τον οδήγησαν στη δημιουργία, οκτώ χρόνια αργότερα, ενός από τα πιο σπουδαία και γνωστά έργα του, των «Δεσποινίδων της Αβινιόν».\nΓενικά, σε κάθε περίπτωση και σε κάθε επίπεδο προσέγγισης του έργου του Πικάσο πολλά πράγματα ερμηνεύονται μέσα από συσχετισμούς με την προσωπική ιστορία και την καθημερινότητά του. Η καλλιτεχνική πορεία του Πικάσο αντανακλά ποικίλες και πολυάριθμες τομές, καθώς και σημεία καμπής της προσωπικής του ζωής. Έτσι, στο σύνολο του καλλιτεχνικού του έργου διακρίνονται διάφορα στάδια εξέλιξής του, τα οποία προσδιορίζονται από τη «στίξη» που θέτουν οι δικές του προσωπικές στιγμές αβεβαιότητας και κρίσης. Καταφέρνει κάθε φορά να τις υπερβαίνει. Και χάρη σ' αυτές τις υπερβάσεις οδηγείται σε καταλυτικές καινοτομίες, οι οποίες με τη σειρά τους τον οδηγούν σε μια νέα φάση του. Οι μείζονες μεταβολές που παρακολουθεί κάποιος στη ζωγραφική του Πικάσο αναφέρονται ως «περίοδοι» και είναι τόσο πρωτογενώς δικές του και ιδιοσυγκρασιακές, που ανάλογες δεν συναντώνται πάρα πολύ σπάνια σε άλλους καλλιτέχνες. Για τον λόγο αυτόν υπάρχουν κάποιοι, λίγοι σε αριθμό, που τυχαίνει να αμφισβητούν την αξία του έργου του Πικάσο. Στο σύνολό τους οι περίοδοι είναι 14, εφόσον συμπεριλάβουμε και τις υποπεριόδους του κυβισμού.\nΑυτοπορτρέτο, 1901 (Μπλε περίοδος)\nΟ γέρος κιθαρίστας, 1903, Chicago Art Institute (Μπλε περίοδος)\nΟικογένεια ακροβατών με μαϊμού, 1905 © Succession Picasso/2018, ProLitteris, Zurich. (Ροζ περίοδος)\nΑγόρι με πίπα, 1905, ιδιωτική συλλογή. (Ροζ περίοδος)\nΜε χρονολογική σειρά είναι οι ακόλουθες: τα Πρώιμα Χρόνια (1890-1901), η Μπλε Περίοδος (1901-1904), της οποίας τα έργα έχουν τη σκοτεινιά της θλίψης που του προκάλεσε ο θάνατος του Casagemas και συχνά απεικονίζουν σκηνές φτώχειας, μοναξιάς και απόγνωσης, η Ροζ Περίοδος (1904-1906), κατά την οποία γίνεται πιο λυρικός και συχνά στις συνθέσεις του φιγουράρουν ζογκλέρ ή ακροβάτες, η Αφρικανική Περίοδος (1906-1907), κατά την οποία η ακαταμάχητη γοητεία που πάντα ασκούσαν στον Πικάσο η απλούστευση και η διάσπαση των μορφών τον κατευθύνει προς την πρωτόγονη τέχνη της Αφρικής και της Ωκεανίας, για να περάσει μέσω αυτών στον κυβισμό.\nΑκολουθούν ο Πρωτοκυβισμός (1907), ο Αναλυτικός Κυβισμός (1908-1912), που φέρνει έναν κατακερματισμό των τρισδιάστατων μορφών, προκειμένου να αποδοθούν στο δύο διαστάσεων επίπεδο της εικόνας. «Αν μια εικόνα προκύπτει, κατά κανόνα, ως άθροισμα κάποιων επιμέρους συνθέσεων, στην περίπτωσή μου προκύπτει ως άθροισμα επιμέρους καταστροφών» έλεγε ο ίδιος. Ο Συνθετικός Κυβισμός (1912-1921), που φέρνει την πολυχρωμία, την προσθήκη υλικών, τη χρήση τεχνικών κολάζ και trompe l'oeil και που ταυτόχρονα καθοδηγεί τη σύνθεση προς τον δρόμο της αφηρημένης απόδοσής της.\nΈπειτα έρχεται ο Νεοκλασικισμός (1917-1924), που προέκυψε κατόπιν ενός ταξιδιού του Πικάσο στην Ιταλία και της επαφής του με τα έργα των καλλιτεχνών της Αναγέννησης. Είναι η εποχή που γίνεται για πρώτη φορά πατέρας και συχνά στα έργα του αυτής της περιόδου εμφανίζεται το θέμα της μητρότητας. Ο Σουρεαλισμός (1924-1937), που περιλαμβάνει έργα με αναπαραστάσεις προσώπων που κατά κάποιον τρόπο κρίνονται «ονειρικές», με «αποδιοργανωμένα» τα χαρακτηριστικά του προσώπου και στρεβλωμένα τα σώματα. Ο Πικάσο δεν συνδέεται με το ρεύμα του σουρεαλισμού, όμως τα έργα της προσωπικής του σουρεαλιστικής περιόδου επηρέασαν παρά πολύ τους σουρεαλιστές ζωγράφους.\nΣτη συνέχεια έρχεται η περίοδος του Ισπανικού Εμφυλίου (1936-1939), κατά την οποία το έργο του πολιτικοποιείται στο έπακρο και τότε φτιάχνει την περίφημη «Guernica». Η περίοδος του Β' Παγκοσμίου Πολέμου (1939-1945), τα χρόνια της Μεσογείου (1945-1960) με τη σπουδαία στροφή του στην κεραμική, και η Ύστερη Περίοδος (1961-1972), κατά την οποία στα έργα του ενσωματώνονται διάφορα στοιχεία απ' όλες τις προηγούμενες περιόδους του.\nH «Guernica», το διασημότερο ίσως έργο του Πικάσο. Φωτο: Getty Images/Ideal Image\nΟ Πικάσο πέρασε το μεγαλύτερο μέρος της ζωής του στη Γαλλία. Εγκαταστάθηκε οριστικά ως μέτοικος στο Παρίσι το 1904. Νοίκιασε ένα μίζερο ατελιέ στη Μονμάρτη. Μέσα σε έναν χρόνο και χάρη στη γνωριμία του με τη Φερνάντ Ολιβιέ, την πρώτη του μεγάλη αγάπη, δικτυώθηκε στους κύκλους της ευρύτερης καλλιτεχνικής πρωτοπορίας του Παρισιού, δηλαδή ανάπτυξε επαφές και φιλίες με καλλιτέχνες όλων των ειδών. Ένας από τους κοντινότερους φίλους του ήταν ο Γκιγιόμ Απολινέρ. Η ζωή ήταν δυσκολούτσικη όσον αφορά τις πρακτικές της πτυχές, αλλά, κατά τα άλλα, ήταν απολαυστικά μποέμ. Σύντομα, επίσης, ο Πικάσο βρέθηκε και στους κύκλους των πιο εύπορων και κυρίως πιο κοσμικών διανοουμένων του Παρισιού χάρη στη γνωριμία του με τη Γερτρούδη Στάιν και τον αδελφό της Λίο. Το 1907 είναι η χρονιά που ο Πικάσο ζωγραφίζει τις «Δεσποινίδες της Αβινιόν», ένα έργο που αναγνωρίζεται ως θεμελιώδες για τη νεωτερικότητα στη ζωγραφική και το οποίο προανήγγελλε τόσο τον κυβισμό όσο και τον εξπρεσιονισμό. Ο Πικάσο δούλευε γι' αυτό το έργο επί 9 μήνες, κάνοντας πάρα πολλά προσχέδια και μελέτες.\nΕπίσης, μέσω αυτού συνδεόταν με μια γενεαλογία έργων στην οποία εντάσσονται το «Τούρκικο Λουτρό» του Ενγκρ, οι «Λουόμενες» του Σεζάν και γενικότερα το γυμνό. Εξάλλου, το θέμα του ήταν προβοκατόρικο, μια και επρόκειτο για τα κορίτσια του μπορντέλου της οδού Αβινιόν, στο οποίο σύχναζε κατά τα φοιτητικά του χρόνια στη Βαρκελώνη. Το μπορντέλο είναι «ο μόνος χώρος στον οποίον υπάρχουν στις μέρες μας γυναίκες πραγματικά γυμνές» έλεγε ο Πικάσο. Και αυτό είναι μια χρήσιμη αρχή του νήματος, χάρη στο οποίο θα μπορέσει κάποιος να βρει την αιτία της απρόσμενης επιθετικότητας που πηγάζει από τις φιγούρες σε αυτό το έργο.\nΟι οξείες γωνίες, τα μυτερά τρίγωνα που διαγράφονται στα σώματα και στο φόντο, τα θλιμμένα, κενά βλέμματα απόγνωσης, η έκθεση του γυμνού σώματος ως παρατημένου σφάγιου στον βωμό, εντείνουν την αίσθηση της βίας που εκρέει από τη σύνθεση. Η απόδοση του ανάγλυφου της εικόνας, χωρίς τα εργαλεία της κλασικής προοπτικής, επιβεβαιώνει ότι ο στόχος του Πικάσο ήταν να εγκαταλείψει κάθε λειτουργική αναπαράσταση του πραγματικού, προκειμένου να αναδείξει νέες ζωγραφικές λύσεις για μια ισοδύναμη, αλλά εντελώς διαφορετική απόδοση του ίδιου ζητούμενου, που είναι πάντα η αναπαράσταση ενός πραγματικού θέματος.\n«Δεσποινίδες της Αβινιόν»\nΟ Πικάσο εκνευριζόταν κάθε φορά που θυμόταν τον τίτλο αυτού του έργου. Οι τίτλοι που εκείνος είχε επιλέξει αρχικά ήταν «Μπορντέλο της Αβινιόν» και «Φιλοσοφικό Μπορντέλο». Αλλά ο φίλος του Αντρέ Σαλμόν το μετονόμασε, επειδή θεώρησε καταλληλότερο αυτόν τον τίτλο για να εκτεθεί. Για τον Πικάσο το έργο σχετιζόταν με μια δική του πραγματικότητα, τη στενή σχέση του με την οδό Αβινιόν στη Βαρκελώνη, αλλά και την τότε καθημερινότητά του στο Παρίσι. Ταύτιζε τις γυμνές φιγούρες με πρόσωπα γνωστά και κοντινά του σαν την Φερνάντ Ολιβιέ. Πίστευε ότι θα μπορούσαν να προστεθούν ανδρικές φιγούρες στη σύνθεση. Χαιρόταν που οι κοπέλες στο έργο του είχαν κάτι για να τρώνε και που αυτό τις ευχαριστούσε.\nΚαι θύμωνε επειδή ο τίτλος «Οι δεσποινίδες της Αβινιόν» δεν υποστήριζε μέσα του τίποτε απ' όλα αυτά.\nΩστόσο, χάρη σ' αυτό το έργο και στην αναφορά που περιλαμβάνει στον Σεζάν, ο Πικάσο προσεγγίζει τον Ζορζ Μπρακ. Από κοινού πλέον αφοσιώνονται στη διαμόρφωση των αρχών του κυβισμού. Η καλλιτεχνική συνομιλία τους θα διαρκέσει μέχρι την κήρυξη του Α' Παγκοσμίου Πολέμου, επειδή ο Μπρακ θα καταταγεί τότε στον στρατό. Οι «Δεσποινίδες της Αβινιόν» είναι σήμερα ένα από τα σπουδαιότερα αποκτήματα του ΜοΜΑ της Νέας Υόρκης. Οι γυναίκες στη ζωή του Πικάσο δεν «έμπαιναν» μόνο στα έργα του με τον τρόπο που εκείνος ταύτιζε γνωστά του πρόσωπα με φιγούρες από τις «Δεσποινίδες της Αβινιόν», παρά αποτελούσαν γι' αυτόν, μέχρι και το τέλος της ζωής του, μια πηγή αφθαρσίας.\nΜετά τη Φερνάντ Ολιβιέ, την οποία γνώρισε στα 23 του χρόνια, ήρθε στη ζωή του, όταν εκείνος ήταν 31 ετών, η Εβά Γκουέλ, κατά 4 χρόνια νεότερή του. Ακολούθησε η Γκαμπί Λεσπινάς, όταν εκείνος ήταν 34. Μετά, στα 36 του, η Όλγκα Κολκόβα, μπαλαρίνα των Ballets Russes του Ντιαγκίλεφ, για τον οποίο ο Πικάσο σχεδίασε σκηνικά και κοστούμια το 1917. Η Όλγκα ήταν κατά 10 χρόνια νεότερή του και η πρώτη του σύζυγος. Επίσης, μητέρα του πρώτου του παιδιού, του Πολ. Το 1927, όταν εκείνος ήταν 46 ετών, γνώρισε την κατά 29 χρόνια νεότερή του Μαρί-Τερέζ Βαλτέρ, η οποία θα είναι η ερωμένη του για δέκα χρόνια και το 1935 θα του χαρίσει μία κόρη, τη Μάγια.\nO Πικάσο με τους συνεργάτες του κάθονται πάνω στα σκηνικά που σχεδιάζουν για τα Ballets Russes το 1917.\nΤο 1936, που ο Πικάσο είναι πλέον 55 ετών, ο στενός του φίλος Πολ Ελιάρ θα του συστήσει τη φωτογράφο Ντόρα Μάαρ. Είναι κατά 26 έτη νεότερή του και θα διατηρήσουν δεσμό επί 7 χρόνια. Στα 61 του, ο Πικάσο γνωρίζεται με τη ζωγράφο Φρανσουάζ Ζιλό, κατά 40 έτη νεότερή του. Η σχέση τους διήρκεσε 10 χρόνια και το 1947 γεννήθηκε ο γιος τους Κλοντ, ενώ δύο χρόνια αργότερα είδε το φως το μικρότερο από τα παιδιά του Πικάσο, η Παλόμα. Ακολούθησε η γνωριμία του με τη Ζενεβιέβ Λαπόρτ, που δούλεψε κοντά του ως μοντέλο του. Ο Πικάσο ήταν πλέον 70 και εκείνη περί τα 50 χρόνια νεότερή του. Τελευταία σε αυτή την επίσημη λίστα, η Ζακλίν Ροκ. Τη γνώρισε όταν εκείνος ήταν 79 ετών και εκείνη κατά 52 έτη νεότερή του. Η Ροκ έγινε η δεύτερη σύζυγός του.\nΤο 1973, δηλαδή τη χρονιά που πέθανε ο Πικάσο, η Φρανσουάζ Ζιλό εξέδωσε το βιβλίο της με τίτλο «Ζώντας με τον Πικάσο». Σε ένα κεφάλαιό του περιγράφει μια συνηθισμένη μέρα τους, η οποία ξεκινά με τον δικό της αγώνα να ανασύρει τον Πικάσο από τον πρωινό μαρασμό του. Η σκηνή που περιγράφει ξεκινά μ' εκείνον καθιστό στο κρεβάτι του και ήδη σε κακή διάθεση, την ώρα που η υπηρέτρια τού φέρνει τον δίσκο με το πρωινό, ο οποίος περιλαμβάνει μία κούπα καφέ με γάλα και δύο ανάλατες φρυγανιές. Στο δωμάτιο μπαίνει επίσης ο Χάιμε Σαμπαρτές (ο παιδικός φίλος του Πικάσο, που στη συνέχεια έγινε γραμματέας του και διαχειριστής των υποθέσεών του). Έχει έρθει για να του παραδώσει την πρωινή αλληλογραφία και τις εφημερίδες. Η γκρίνια αρχίζει για τον τρόπο που είναι διευθετημένο το πρωινό του πάνω στον δίσκο, παρότι η υπηρέτρια προσπαθεί κάθε πρωί να τακτοποιήσει τα τρία εκείνα πραγματάκια με τρόπο που να ευχαριστεί τον Πικάσο. Η Φρανσουάζ Ζιλό έχει προσέλθει επίσης στο δωμάτιό του. Οι δύο άλλοι αποχωρούν. Ο Πικάσο με πολύ βιαστικές κινήσεις και μεγάλη ανυπομονησία ελέγχει τις επιστολές, αναζητώντας γράμμα από την πρώτη σύζυγό του, την Όλγκα Κολκόβα.\nΗ Όλγκα του έγραφε σχεδόν καθημερινά και πάντα μακροσκελή γράμματα, στα ισπανικά, ώστε να μην μπορεί η Ζιλό να καταλαβαίνει τι του λέει. Επίσης, τα διάνθιζε με ρωσικά, τα οποία δεν καταλάβαινε ούτε ο Πικάσο. Τέλος, στο κρεσέντο της σκέψης της περνούσε στα γαλλικά, αλλά ούτε και τότε καταλάβαινε κανείς τι έγραφε, γιατί ο γραφικός της χαρακτήρας γινόταν εξωφρενικά δυσανάγνωστος επειδή συγκολλούσε τα γράμματα σε σημείο που να θυμίζουν καρδιογράφημα. Επιπλέον, η Όλγκα έγραφε στο χαρτί προς όλες τις κατευθύνσεις, και οριζόντια και κάθετα, καταλαμβάνοντας επίσης τα περιθώρια. Φρόντιζε, ωστόσο, να εσωκλείει σε κάθε επιστολή της και μία καρτ ποστάλ που έδειχνε τον Μπετόβεν σε διαφορετική κάθε φορά πόζα, κατά προτίμηση όμως σε στιγμή που διευθύνει ορχήστρα. Εναλλακτικά, η κάρτα έδειχνε τον Ρέμπραντ και τότε φρόντιζε να σημειώσει πάνω της: «Αν ήσουν σαν αυτόν, θα ήσουν μεγάλος καλλιτέχνης». Τα γράμματα της Όλγκα προκαλούσαν φοβερή ταραχή στον Πικάσο και για τον λόγο αυτό η Φρανσουάζ Ζιλό του συνιστούσε κάθε πρωί να μην τα ανοίξει. Εκείνος, όμως, ήταν ανίκανος να συγκρατηθεί, επειδή τον παρέσυρε η περιέργειά του.\nΗ Φρανσουά Ζιλό φωτογραφημένη με έναν πίνακά της το 1973. Φωτο: Getty Images/Ideal Image\nΚατέληγε σε μια κατάσταση ακραίας αναστάτωσης, κατά την οποία έβγαζε διάφορες φωνούλες και γενικότερα «θρηνούσε» ποικιλοτρόπως και με μουρμουρητά, επαναλαμβάνοντας κυρίως ότι κανείς δεν καταλαβαίνει πόσο δυστυχής είναι, ότι κανείς δεν μπορεί να είναι πιο δυστυχής από κείνον και ότι κανείς δεν ξέρει πόσο άρρωστος είναι. «Αχ, Θεέ μου, και να ξέρατε πόσο υποφέρω από την αρρώστια!». Και η αλήθεια είναι ότι ήδη από το 1920 υπέφερε από έλκος στομάχου και για τον λόγο αυτόν κάθε φορά που παρέθετε τον πλήρη κατάλογο των ασθενειών από τις οποίες νόμιζε ότι υπέφερε ξεκινούσε από αυτό το έλκος και συνέχιζε, μέχρι να φτάσει σε ένα σημείο, όπου, κουρασμένος πια, θα παραδεχόταν ότι όλος ο κόσμος τον κοροϊδεύει, ενώ εκείνος υποφέρει πραγματικά, και ότι πρώτος και καλύτερος μεταξύ αυτών που τον κοροϊδεύουν είναι ο ίδιος ο γιατρός του, που υποτίθεται ότι ο ρόλος του είναι να τον φροντίζει και να τον θεραπεύει. Αν νοιαζόταν κατά το ελάχιστο που μπορεί ένας γιατρός να νοιάζεται για έναν ασθενή του, θα όφειλε να επισκέπτεται τον Πικάσο σε καθημερινή βάση. Αντ' αυτού, όποτε ο Πικάσο πήγαινε ο ίδιος στο ιατρείο του για να τον συμβουλευτεί για κάτι, ο γιατρός τού απαντούσε στερεοτυπικά: «Αγαπητέ μου φίλε, η κατάστασή σας δεν εμπνέει την παραμικρή ανησυχία».\n«Πώς θέλετε να είμαι καλά;» ήταν η μόνιμη επωδός του Πικάσο προς τη Φρανσουάζ Ζιλό. «Αφού κανείς δεν με καταλαβαίνει! Πώς θα γινόταν να με καταλαβαίνουν; Οι περισσότεροι άνθρωποι είναι τόσο, μα τόσο χαζοί. Σε ποιον θα μπορούσα να απευθυνθώ; Σε ποιον θα μπορούσα να μιλήσω; Σε κανέναν δεν μπορώ να μιλήσω. Υπό αυτές τις συνθήκες η ζωή είναι ένα φορτίο που με συνθλίβει. Υποθέτω, βέβαια, ότι μου απομένει η ζωγραφική. Όμως η ζωγραφική μου... Κάθε μέρα δουλεύω χειρότερα από την προηγούμενη. Δεν με εκπλήσσει αυτό με τόσα βάσανα που μου φορτώνει η οικογένειά μου. Ορίστε πάλι, ακόμα ένα γράμμα από την Όλγκα. Δεν μου αφήνει ούτε μια μέρα ηρεμίας. Ο Πάουλο έχει πάλι μπλεξίματα. Και αύριο θα βρεθεί κάποιος άλλος που θα μου ανακοινώσει ένα ακόμα πιο δυσάρεστο νέο. Όσο σκέφτομαι πως όλα πάνε από το κακό στο χειρότερο δεν μου φαίνεται περίεργο ότι με πιάνει η μαύρη απελπισία. Είμαι σχεδόν ολοκληρωτικά απελπισμένος. Ε, λοιπόν, δεν θα σηκωθώ από το κρεβάτι. Γιατί να ζωγραφίσω; Γιατί θα έπρεπε να συνεχίζω να υπάρχω; Αυτή η ζωή που ζω είναι αφόρητη».\nΟ Πολ, ο Κλοντ, η Φρανσουά Ζιλό, η Παλόμα, ο Πάμπλο και η Μάγια στην Κυανή Ακτή το 1954.\nΚι αφού ολοκληρωνόταν κάπου εκεί αυτός ο μονόλογος της πρωινής ζοχάδας του Πικάσο, η Φρανσουάζ Ζιλο έλεγε. «Ελάτε τώρα! Δεν είναι τόσο χάλια τα πράγματα! Δεν είστε δα και τόσο άρρωστος. Σας πονάει λίγο το στομάχι. Εντάξει, αυτό είναι όλο. Και δεν είναι και τόσο σπουδαίο! Και ο γιατρός σας σάς αγαπά πολύ». «Ναι!», πετάγεται τότε με όλη την ειρωνεία του ο Πικάσο, «Έτσι ακριβώς είναι! Με αγαπάει αυτός που μου λέει ότι μπορώ, αν θέλω, να πίνω ουίσκι. Αυτό από μόνο του φανερώνει πόσο δεν με υπολογίζει. Ο άνθρωπος με κοροϊδεύει!».\nΚαι η κουβέντα συνέχιζε σε αυτό το μοτίβο για περίπου μία ώρα ακόμα, με τη Ζιλό να διαβεβαιώνει τον Πικάσο ότι όλα πάνε καλά, ότι όλα γύρω τους είναι ρόδινα, ότι με λίγη υπομονή όλα θα διορθώνονταν και από μόνα τους ακόμα, μέχρι που έφτανε μια κρίσιμη στιγμή κατά την οποία δημιουργούνταν μια αμηχανία στην ατμόσφαιρα, η οποία έμοιαζε να οφείλεται στο ότι είχαν πια στερέψει τα επιχειρήματα της Ζιλό και τότε ο Πικάσο άρχιζε από μόνος του να μουρμουρίζει πως ίσως και η Ζιλό να είχε κάποιο δίκιο. Αλλά και πάλι κάθε τόσο επανερχόταν έντρομος με την ίδια ερώτηση: «Είστε βεβαία για τα όσα μου λέτε ότι ισχύουν;».\nΜέχρι που τελικά σηκωνόταν από το κρεβάτι, ετοιμαζόταν και έβγαινε από το δωμάτιό του και συναντούσε εκείνους που είχαν έρθει να τον επισκεφθούν. Και σε αυτούς άρχιζε ξανά την γκρίνια και τη μουρμούρα. Και συνέχιζε έτσι μέχρι την ώρα του μεσημεριανού φαγητού και μετά απ' αυτό, και ενώ η ώρα είχε πάει δύο μετά το μεσημέρι, εκείνος αισθανόταν πανέτοιμος να αρχίσει να ζωγραφίζει. Και πράγματι ζωγράφιζε μέχρι τις δύο μετά τα μεσάνυχτα, με μόνη διακοπή το δείπνο. Και τότε πια βρισκόταν στην πιο φρέσκια του στιγμή του 24ωρου. Την επομένη το πρωί, όμως, θα ξανάρχιζε με την ίδια γκρίνια.\nΜε την Ζακλίν Ροκ στη βίλα του στις Κάννες το 1956.\nΩστόσο, δεν σταμάταγε να δουλεύει. Μέχρι και έναν χρόνο πριν από τον θάνατό του ζωγράφιζε καθημερινά. Κατά την περίοδο 1970-72, όταν δηλαδή εκείνος ήταν 88-90 ετών, ζωγράφισε 201 πίνακες.\nΤο 1973, μην έχοντας αφήσει διαθήκη ο πατέρας τους και δεδομένης της «δυσκολίας στη συνεννόηση» με τους νόμιμους κληρονόμους, τα τρία εξώγαμα παιδιά του Πικάσο, η Μάγια, ο Κλοντ και η Παλόμα, ξεκινούν δικαστικό αγώνα και καταφέρνουν να τους αναγνωριστεί κληρονομικό δικαίωμα στην περιουσία του πατέρα τους. Ο Τύπος μιλούσε για την «κληρονομιά του αιώνα» και χρειάστηκαν περίπου 4 χρόνια για να γίνει η πλήρης σχετική απογραφή. Κατά προσέγγιση και ως ένδειξη μόνο της τάξης του μεγέθους της, η αξία της το 1977 ανερχόταν στο αντίστοιχο των 700 εκατομμυρίων ευρώ.\nΟι κληρονόμοι βρίσκονταν πια στη δυσάρεστη θέση να μην μπορούν να πληρώσουν τον φόρο κληρονομιάς. Κατόπιν τούτου, κατέληξαν σε διακανονισμό με το γαλλικό κράτος, «εξοφλώντας» το χρέος τους με έργα του Πικάσο. Έτσι δημιουργήθηκε ο κύριος όγκος της συλλογής του Musée Picasso στο Παρίσι, το οποίο σήμερα έχει περί τα 5.000 έργα του και αποτελεί τη μεγαλύτερη παγκοσμίως δημόσια συλλογή του είδους. Με βάση τις σημερινές τιμές τους, η αξία των έργων που οι κληρονόμοι του ζωγράφου παρέδωσαν στο γαλλικό Δημόσιο αντί φόρου κληρονομιάς θα ανερχόταν σε 10 δισ. ευρώ.\nΟ Πικάσο περιτριγυρισμένος από μέλη της οικογένειάς του στα μέσα της δεκαετίας του '50.\nΣτην κουζίνα παίρνοντας έμπνευση από τον Πικάσο\nΤΟ ΑΡΘΡΟ ΑΥΤΟ ΔΗΜΟΣΙΕΥΤΗΚΕ ΓΙΑ ΠΡΩΤΗ ΦΟΡΑ ΣΤΙΣ 8.4.2020\nLifo Picks Στην κουζίνα παίρνοντας έμπνευση από τον Πικάσο\nΦαγητά και ποτά αναμειγμένα με την τέχνη του μεγάλου ζωγράφου\nLifo Picks Richard de Bas: Tα χειροποίητα χαρτιά ενός μύλου, που χρησιμοποιούσαν ο Πικάσο, ο Νταλί και ο Σαγκάλ\nΣήμερα ένας από τους λίγους εναπομείναντες χώρους στη Γαλλία, όπου το χαρτί γίνεται ακόμη με το χέρι


Ο ΧΑΦΙΕΣ: Πως να ξεχάσεις τους εθνικούς Εγκληματίες ξεχνιούνται ; Δεν ξεχνιούνται ! Είναι οι χιλιάδες νεκροί που περιμένουν δικαίωση, είναι χιλιάδες οι χήρες, τα ορφανά, και οι χαροκαμμένες μάνες ....\nΠως να ξεχάσεις τους εθνικούς Εγκληματίες ξεχνιούνται ; Δεν ξεχνιούνται ! Είναι οι χιλιάδες νεκροί που περιμένουν δικαίωση, είναι χιλιάδες οι χήρες, τα ορφανά, και οι χαροκαμμένες μάνες ....


All Is Auto - Moto: Το νέο Hyundai i10!\nΑυτή είναι η νέα γενιά του αυτοκινήτου πόλης της Hyundai, η οποία θα κάνει πρεμιέρα σε ένα μήνα στη Φρανκφούρτη.\nΤο νέο i10 διατηρεί τις γενικές σχεδιαστικές γραμμές του απερχόμενου μοντέλου, όμως δείχνει αρκετά ανανεωμένο. Αυτό οφείλεται στα νέα εμπρός και πίσω φωτιστικά σώματα, τη μεγάλη τραπεζοειδή μάσκα αλλά και τα φώτα ημέρας LED, περιμετρικά των προβολέων ομίχλης.\nΤο μικρό από την Κορέα θα κατασκευάζεται από το φθινόπωρο στο εργοστάσιο της Hyundai στη Νικομήδεια της Τουρκίας. Αναμένεται να προσφέρει αναβαθμισμένο και σύγχρονο εσωτερικό, αλλά και υψηλή ποιότητα κύλισης για τα δεδομένα της κατηγορίας. Το μήκος του φθάνει πλέον τα 3,64 m και το πλάτος το 1,66. Παράλληλα έχει αυξηθεί και ο χώρος των αποσκευών, από τα 225 στα 252 lt.\nΤο νέο i10 είναι χαμηλότερο από το μοντέλο που αντικαθιστά και έχει μακρύτερο μεταξόνιο, συνδυασμός που θα βελτιώνει τη συμπεριφορά του στο δρόμο.


Θεατρική παράσταση "ΜΥΛΩΝΑΔΕΣ" (5 & 6/6/15) - Βοιωτικός Κόσμος\nΘεατρική παράσταση "ΜΥΛΩΝΑΔΕΣ" (5 & 6/6/15)\nΗ παράσταση «Μυλωνάδες», σε κείμενο και σκηνοθεσία του Σπύρου Γουργιώτη, μεταφέρει τους θεατές σε ένα ταξίδι στον χρόνο· από την αρχή της ανθρωπότητας έως τη σημερινή συγκυρία της πολιτισμικής κρίσης.\nΗ παράσταση θα δοθεί 5 και 6 Ιουνίου 2015 στις 21:00, στο Δημοτικό Θέατρο Λιβαδειάς (Δωδεκανήσου 5)\nΟι πρωταγωνιστές ενσαρκώνουν άλλοτε συμβολικούς ρόλους και άλλοτε ρόλους καθημερινούς, διατηρώντας μια ομαλή υποκριτική ισορροπία που δημιουργεί οικειότητα στο θεατή.\nΤο σκηνικό εναλλάσσεται σε δυο πράξεις. Η πρώτη πράξη, μας μεταφέρει στο σπήλαιο των αρχέγονων ανθρώπων. Η σκηνή μοιάζει σαν μια χρηστική βιβλιοθήκη με τεράστιους τόμους βιβλίων να αντικαθιστούν τους βράχους, ώστε να εξυπηρετούν το ταξίδι των ανθρώπων προς τη νόηση.\nΗ εξέλιξη της ιστορίας, μας μεταφέρει στη πρώιμη μορφή της οργανωμένης κοινωνίας – με το μεγάλο χάρτινο τραπέζι να δεσπόζει στις συναντήσεις των ηρώων. Οι κατασκευές του σκηνικού αποτελούνται εξολοκλήρου από απλά υλικά, όπως ο πηλός και το ανακυκλώσιμο χαρτόνι, δημιουργώντας ισορροπία μεταξύ κειμένου και εικαστικού υλικού εισάγοντας τον θεατή σε έναν κόσμο πραγματικότητας και μυθοπλασίας.\nΤο έργο του Σπ. Γουργιώτη, αποτελεί μια πρωτότυπη θεατρική απόδοση της ιστορίας του ανθρώπινου πολιτισμού, ερμηνευμένο με κατανοητές και συμβολικές πράξεις μέσω της διαλεκτικής σχέσης των ηθοποιών επί σκηνής. Ο σκοπός του συγγραφέα να αποτυπώσει διαχρονικά τα προβλήματα και τις αρετές των ανθρώπων, επιβεβαιώνει τη λύση που δίνει ο πολιτισμός ως εργαλείο επικοινωνίας, κατανόησης και αλληλεγγύης των κοινωνιών και των λαών. Πρόκειται λοιπόν, για ένα όραμα, στο οποίο οι συγκρούσεις των ηρώων είναι πάντοτε προσπελάσιμες από την ύπαρξη της αμφίδρομης επικοινωνίας που δημιουργεί η νόηση.\nΒάσω Μαργέλου, Πολιτιστική Διαχειρίστρια


Σισέ: «Δεν ακούω τίποτα, συγκεντρωμένος στον Ολυμπιακό» | sportime.gr\nΟλυμπιακόςΠαπέ Αμπού Σισέ\nΣισέ: «Δεν ακούω τίποτα, συγκεντρωμένος στον Ολυμπιακό»\nSportime Team 29/03/2019 15:21:40\nΕνόψει του αγώνα του Ολυμπιακού με τον Ατρόμητο στο Καραϊσκάκη, ο Παπέ Αμπού Σισέ μίλησε στο συνδρομητικό κανάλι της NOVA. Ο κεντρικός αμυντικός των «ερυθρόλευκων» αναφέρθηκε τόσο στην αναμέτρηση με την ομάδα του Περιστερίου, όσο όμως και στο δικό του μέλλον.\nΓια τον αγώνα της Κυριακής, σχολίασε: «Είναι ένα μικρό ντέρμπι, θέλουμε να κερδίσουμε. Είναι σημαντικό ματς για τον Ατρόμητο, που θέλει να μας κερδίσει για την τρίτη θέση. Παίζουμε στην έδρα μας, πρέπει να είμαστε συγκεντρωμένοι, είχαμε πολλές απουσίες λόγω των διεθνών στην προετοιμασία για αυτό το ματς, αλλά θα προσπαθήσουμε να κάνουμε τα πάντα για να κερδίσουμε».\nΌσον αφορά τους πολλούς διεθνείς που έχει ο Ολυμπιακός και ο ίδιος είναι ένας απ’ αυτούς: «Είναι κάτι πολύ σημαντικό για την ομάδα να έχει πολλούς διεθνείς. Οι μεγάλες ομάδες έχουν πολλούς διεθνείς και η απουσία τόσο πολλών παικτών με τις Εθνικές αποδεικνύει πόσο μεγάλος σύλλογος είναι ο Ολυμπιακός.\nΕίναι επιτυχία που βρεθήκαμε στην τελική φάση, την μοιράστηκα με τους συμπαίκτες μου. Θέλουμε να κατακτήσουμε το τρόπαιο για πρώτη φορά γιατί η Σενεγάλη είναι μία χώρα που δεν το έχει κατακτήσει.\nΘα χάσω κάποιες μέρες της προετοιμασίας αν συμβεί αυτό. Όμως προτιμώ να παίρνω τα πράγματα όπως έρχονται. Πρώτα να τελειώσει το πρωτάθλημα, μετά να πάω στην Εθνική και μετά θα ξαναγυρίσω στην ομάδα».\n«Νιώθω δεμένος με την ομάδα, είμαστε οικογένεια»\nΣχετικά με τον στόχο που έχει η ομάδα για το υπόλοιπο του πρωταθλήματος, δήλωσε: «Είναι πολύ σημαντικά τα πέντε παιχνίδια που απομένουν, όχι μόνο για να είμαστε κοντά στην κορυφή, αλλά και για την εικόνα του συλλόγου και των παικτών. Δεν έχουν βαθμολογική σημασία, αλλά πρέπει να τελειώσουμε τη χρονιά με τον καλύτερο δυνατό τρόπο τη χρονιά για να ξεκινήσουμε καλά την προετοιμασία για την επόμενη».\nLiveGames - 27/11 19:15\nΦενερμπαχτσέ- Βαλένθια LIVE\n« Ντόντσιτς: Αποθέωση από εκατοντάδες Σλοβένους (vid)\nΚυκλοφορία: Χάος στη Συγγρού από πινακίδα που κρέμεται! »